
        REPUBLIKA HRVATSKA
VUKOVARSKO-SRIJEMSKA ŽUPANIJA
          OPĆINA BOGDANOVCI

             OPĆINSKO VIJEĆE
KLASA: 350-01/21-01/03
URBROJ: 2196/03-01/01-21-24
Bogdanovci, 30.11. 2021. godine
Na temelju članka 109. stavak 4. Zakona o prostornom uređenju (NN., br. 153/13, 65/17, 114/18, 39/19 i 98/19), Odluke o izradi II. Izmjena i dopuna Prostornog plana uređenja Općine Bogdanovci (''Službeni vjesnik'' Vukovarsko-srijemska županije, br. 18/20) i članka 29. Statuta Općine Bogdanovci (''Službeni vjesnik'' Vukovarsko-srijemska županije, br. 4/21), na 6. sjednici održanoj dana 30.11.2021. godine donosi sljedeću
ODLUKU

O DONOŠENJUI II. IZMJENA I DOPUNA PROSTORNOG PLANA UREĐENJA OPĆINE BOGDANOVCI
I. TEMELJNE ODREDBE

Ovom Odlukom donose se II. Izmjene i dopune Prostornog plana uređenja Općine Bogdanovci (''Službeni vjesnik'' Vukovarsko-srijemska županije, broj: 11/04, 12/04 i 13/12).
II. Izmjene i dopune Prostornog plana uređenja Općine Bogdanovci (u daljnjem tekstu : Plan) sastoje se od knjige-elaborata pod nazivom: ''II. Izmjene i dopune Prostornog plana uređenja Općine Bogdanovci'', broj Plana: 43/2019. godine.

Plan iz stavka 1. ovoga članka izradio je Zavod za prostorno planiranje d.d. Osijek, Vijenac Paje Kolarića 5A.

Plan sadržava tekstualni i grafički dio:

	1. Naslovna stranica

	2. Potpisni list

	3. Suradnja i konzultacije u izradi Plana

	PREGLEDNA KARTA IZMJENA I DOPUNA

	1.
	KORIŠTENJE I NAMJENA POVRŠINA
	1:25.000

	
	1.1.
	PROSTORI ZA RAZVOJ I UREĐENJE
	

	
	2.1.
	PROMET
	1:25.000

	
	2.3.
	INFRASTRUKTURNI SUSTAVI I MREŽE

Proizvodnja i cijevni transport nafte i plina


	1:25.000

	
	2.4.
	INFRASTRUKTURNI SUSTAVI I MREŽE

Elektroenergetika


	1:25,000

	
	2.5.
	INFRASTRUKTURNI SUSTAVI I MREŽE

Vodnogospodarski sustav


	1:25.000

	
	3.1.
	UVJETI KORIŠTENJA I ZAŠTITE PROSTORA

Uvjeti korištenja i zaštite prostora


	1:25.000

	
	3.2.
	UVJETI KORIŠTENJA I ZAŠTITE PROSTORA

Područja primjene posebnih mjera uređenja i zaštite


	1:25.000

	
	4.1.
	GRAĐEVINSKO PODRUČJE NASELJA BOGDANOVCI, IZDVOJENA GRAĐEVINSKA PODRUČJA IZVAN NASELJA GOSPODARSKE ZONE ''BOGDANOVCI'' i GROBLJA BOGDANOVCI
	1:  5.000

	
	
	
	

	
	4.2.
	GRAĐEVINSKO PODRUČJE NASELJA PETROVCI I IZDVOJENO GRAĐEVINSKO PODRUČJE IZVAN NASELJA GROBLJA PETROVCI
	1:  5.000

	
	
	
	

	
	4.3.
	GRAĐEVINSKO PODRUČJE NASELJA SVINJAREVCI I IZDVOJENO GRAĐEVINSKO PODRUČJE IZVAN NASELJA GROBLJA SVINJAREVCI
	1:  5.000


	III.  OBVEZNI PRILOZI

	A)   OBRAZLOŽENJE IZMJENA I DOPUNA PROSTORNOG PLANA UREĐENJA OPĆINE BOGDANOVCI

	1. OBRAZLOŽENJE IZMJENA I DOPUNA 

	1.1. POLAZIŠTA

	1.2. CILJEVI PROSTORNOG UREĐENJA

	1.3. OBRAZLOŽENJE PLANSKIH RJEŠENJA

	B)   POPIS SEKTORSKIH DOKUMENATA I PROPISA KOJE JE BILO POTREBNO POŠTIVATI U IZRADI PLANA

	C)    ZAHTJEVI IZ ČLANKA 90. ZAKONA O PROSTORNOM UREĐENJU

	D)    IZVJEŠĆE O JAVNOJ RASPRAVI

	E)    SAŽETAK ZA JAVNOST

	F)    EVIDENCIJA POSTUPKA IZRADE I DONOŠENJA PROSTORNOG PLANA


	IV. DOKUMENTACIJA

	

	1. Izvadak iz sudskog registra

	2. Rješenje kojim se daje suglasnost za obavljanje svih stručnih poslova prostornog uređenja

	

	3. Rješenje o upisu u Imenik ovlaštenih arhitekata Hrvatske komore arhitekata i inženjera u graditeljstvu

	

	4. Rješenje o imenovanju odgovornog voditelja Nacrta prostornog Plana


II. ODREDBE ZA PROVEDBU
U članku 3., u stavku 3., u podnaslovu: ''Kartografski prikazi'', alineje ''5.'', ''5.1.'', ''5.2. i ''5.3.'', brišu se.

Članak 4., mijenja se i glasi:

''(1)
U ovom Planu površine za razvoj i uređenje prikazane su na kartografskom prikazu br. ''1. Korištenje i namjena prostora'' u mjerilu 1: 25.000 i određuje se za sljedeće    namjene:


1.
Površine za razvoj i uređenje naselja:


-
Građevinska područja naselja Bogdanovci, Petrovci i Svinjarevci


2.
Površine za razvoj i uređenje izvan naselja


a)
 Izdvojena građevinska područja izvan naselja



-
Gospodarska zona „Bogdanovci“,



-
groblja Bogdanovci, Petrovci i Svinjarevci, 

b) Športsko-rekreacijsko namjena izvan građevinskog područja

c) Poljoprivredno tlo isključivo osnovne namjene

-
osobito vrijedno obradivo tlo (P1)

-
ostala obradiva tla (P3)

d) Šuma isključivo osnovne namjene

-
gospodarska šuma (Š1)

e) Vodne površine

f) Prometne površine

g) 
Površine za iskorištavanje mineralnih sirovina

-
eksploatacijsko polje ugljikovodika (E1) 

-
geotermalne vode (E2).
(2)
Površine određene u kartografskom prikazu 1. ''Korištenje i namjena površina'' detaljnije se razgraničavaju na sljedeći način:

· Sva građevinska područja (izgrađeni dio i neizgrađeni ali uređeni dio) prikazana su na kartografskim prikazima broj 4.1, 4.2. i 4.3., na digitalnom katastarskom planu u mjerilu 1:5000,

· osobito vrijedno i ostalo obradivo poljoprivredno tlo određuje se sukladno posebnim propisima,

· šume gospodarske namjene utvrđuju se na temelju podataka o šumskom zemljištu tijela Državne uprave nadležnog za katastarske poslove i podataka Hrvatskih šuma,

· prirodni vodni tokovi određeni su obalnom crtom koju utvrđuje ustanova s javnim ovlastima nadležna za vodnogospodarstvo, ili crtom vodnog dobra kojeg utvrđuje nadležna ustanova prema posebnom propisu,

· prometne površine određuju se sukladno odredbama ove Odluke i kartografskom prikazu ''1. Korištenje i namjena površina'',
· eksploatacijsko polje ugljikovodika se detaljnije utvrđuje unutar planiranih eksploatacijskih polja ugljikovodika prikazanih na kartografskom prikazu ''1. Korištenje i namjena površina'', a na temelju rješenja o utvrđivanju eksploatacijskih polja koje izdaje nadležno ministarstvo.

(3)
Prometne, energetske i vodnogospodarske građevine određene su funkcijom i kategorijom i prikazane su na  kartografskim prikazima broj 2.1. do 2.5.''.

U članku 5., stavak 1. mijenja se i glasi:

''(1)
Građevine od značaja za Državu i Županiju utvrđene su posebnim propisom.''.

Stavak 2., briše se.

Stavak 3., mijenja se i glasi:

''(3)
Za građevine od značaja za Državu i Županiju određuje se:

· postojeće građevine za koje je prostor određen namjenom, građevnom česticom; pripadajućom  infrastrukturom i širim zaštitnim prostornom-pojasom uz primjenu uvjeta prema posebnim propisima pri čemu se mora osigurati prostor za rekonstrukciju i proširenje ako je to prostornim planom i resornim programom predviđeno,


-
planirane građevine pri čemu se prostor osigurava namjenom površina i posebnim uvjetima korištenja šireg prostora, koji omogućava detaljniju plansku prilagodbu lokalnim uvjetima, osim u slučaju ako je izdan akt za provedbu i gradnju čime su trasa odnosno površina građevine te ostali uvjeti korištenja prostora konačno planski utvrđeni,


-
potencijalne lokacije građevina za istraživanje pri čemu se određuje područje na kojem je moguće planirati i utvrditi točnu lokaciju-trasu stručnom podlogom za akt za provedbu i gradnju.''.

U stavku 5., prva i druga rečenica mijenjaju se i glase:

''Prostor za planirane građevine prometnica, vodno gospodarskog sustava, kanala i vodova infrastrukture od važnosti za Državu i Županiju je koridor koji obuhvaća sve elemente uređenja i funkcioniranja, a određen je poprečnim presjekom određene kategorije i kapaciteta građevine na koji se obostrano dodaje najmanje širina zaštitnog pojasa promatrane infrastrukture. Koridor građevina iz stavka 1. ovog članka za koje nije utvrđena konačna trasa određuje se sa širinom od najmanje 100 m, odnosno po 50 m sa svake strane od načelno određene osi, a za trase u istraživanju najmanje 300 m osim za koridore planiranih magistralnih plinovoda i naftovoda čiji je koridor 1.000 m (po 500 m lijevo i desno u odnosu na os trase) i oni vrijede do izdavanja akta za provedbu i gradnju.''

U stavku 8., riječi: ''i funkcionalnih cjelina izvan građevinskih područja'', zamjenjuju se riječima: ''i izdvojenih građevinskih područja izvan naselja''.

U stavku 12., riječi: ''akta uređenja prostora'', zamjenjuju se riječima: ''akata za provedbu i gradnju''.

Dosadašnji stavci 3. do 12., postaju stavci 2. do 11.
Članak 6., mijenja se i glasi:

''(1)
U građevinskom području naselja ne smiju se graditi građevine koje bi svojim postojanjem i uporabom neposredno ili posredno ugrožavale život, zdravlje i rad ljudi u naselju, odnosno vrijednosti  okoliša, niti se smije zemljište uređivati ili koristiti na način koji bi izazvao takve posljedice.

(2)
U građevinskom području naselja mogu se graditi stambene građevine, građevine javnih i društvenih djelatnosti, građevine gospodarskih djelatnosti, športsko-rekreacijske građevine, javne zelene površine, građevine za komunalne djelatnosti, građevine za posebne namjene, pomoćne građevine, prometne građevine, građevine infrastrukture, građevine mješovite namjene te ostale građevine u funkciji razvoja i uređenja naselja, a prema uvjetima utvrđenim u ovom Planu. Građevine za posebne namjene su građevine za potrebe obrane. Građevine mješovite namjene su građevine sa više funkcija odnosno za više djelatnosti.

(3)
Planom su određeni:


a)
izgrađeni dijelovi građevinskih područja naselja,


b)
neizgrađeni ali uređeni dijelovi građevinskih područja,

(4)
Izgrađenim dijelom građevinskog područja smatraju se sve izgrađene i namjeni privedene građevne čestice te neizgrađene građevne čestice veličine najviše do 1,0 ha koje graniče s izgrađenim građevnim česticama unutar formirane cjeline naselja, a koje se mogu priključiti na postojeću infrastrukturu i površinu javne namjene. Na njima je moguća gradnja sukladno odredbama Odluke.

(5)
Neizgrađeni ali uređeni dio građevinskog područja su površine predviđene za novu gradnju i koje se sukladno Zakonu o prostornom uređenju smatraju uređenim građevnim zemljištem i na njima je moguća gradnja sukladno odredbama Odluke.

(6)
Površina javne namjene je svaka površina čije je korištenje namijenjeno svim i pod jednakim uvjetima (javne ceste, nerazvrstane ceste, ulice, biciklističke staze, pješačke staze i prolazi, trgovi, tržnice, igrališta, parkirališta, groblja, parkovne i zelene površine u naselju, rekreacijske površine i sl.).

(7)
Prometna površina je površina javne namjene, nerazvrstana cesta, površina u vlasništvu vlasnika građevne čestice ili površina na kojoj je osnovano pravo služnosti prolaza u svrhu pristupa do građevne čestice.''.

Članak 8., mijenja se i glasi:

''(1)
Parceliranje, projektiranje i izgradnja građevina u građevinskim područjima naselja moguća je:
a) unutar planiranih građevinskih područja naselja, 

b) u skladu s odredbama ove Odluke i 

c) u skladu s planiranom namjenom.

(2)
U građevinskom području naselja ne smiju se graditi građevine koje bi svojim postojanjem ili upotrebom (neposredno ili posredno) ugrožavale život i rad ljudi u naselju ili ugrožavale vrijednosti čovjekove okoline, niti se smije zemljište uređivati ili koristiti na način koji bi izazvao takve posljedice.

(3)
U građevinskom području naselja zgrade se mogu graditi kao slobodnostojeće, poluugrađene ili ugrađene.''

Podnaslov, ispred članka 10., mijenja se i glasi: ''2.1.2. Građevna čestica''.

Članak 10., mijenja se i glasi:

''(1)
Građevna čestica je čestica zemljišta s pristupom na prometnu površinu koja je izgrađena ili koju je u skladu s uvjetima prostornog plana planirano utvrditi oblikom i površinom od jedne ili više čestica zemljišta ili njihovih dijelova te izgraditi, odnosno urediti.

(2)
Minimalna širina regulacijskog pravca građevne čestice iznosi 3,0 m, osim za infrastrukturne građevine (trafostanice, mjerno-redukcijske stanice, telekomunikacijski stupovi, prometne građevine i sl.).

(3)
Građevna čestica na kojoj su postojeće legalno izgrađene građevine može imati osiguran pristup na način služnosti prolaza preko druge čestice i sl.

(4)
Za građevine koje se postavljaju na površine javne namjene (kiosci, nadstrašnice za sklanjanje ljudi u javnom prometu, tende, ljetni vrtovi, spomenici i drugi elementi urbane opreme i slično) ne formiraju se građevne čestice nego se postavljaju na građevnu česticu površine javne namjene.

(5)
Za linearne infrastrukturne građevine (osim cesta) ne formiraju se građevne čestice nego se iste vode po postojećim česticama osim za pojedinačne građevine na trasi, kada je zbog funkcioniranja građevine potrebno formirati građevnu česticu.

(6)
Cesta i druga površina javne namjene može se graditi na više građevnih čestica.

(7)
Građevna čestica infrastrukturne građevine koja je u funkciji prometa, veza, energetike, vodoopskrbe, odvodnje, vodoprivrede (trafostanice, mjerno-redukcijske stanice, telekomunikacijski stupovi i sl.) može imati minimalnu površinu jednaku tlocrtnoj veličini građevine odnosno koeficijent izgrađenosti građevne čestice (kig) 1,0 te ne mora imati regulacijski pravac. Ukoliko se ta vrsta građevine postavlja na površinu javne namjene ili građevnu česticu neke druge građevine ne mora se formirati posebna građevna čestica.

(8)
Na prostoru unutar granica građevinskog područja ne može se graditi ako zemljište nije komunalno opremljeno na minimalnoj razini.

(9)
Minimalna razina komunalne opremljenosti za građevnu česticu u građevinskim područjima je sljedeća:

· da postoji mogućnost priključenja građevne čestice, odnosno građevine na prometnu površinu sukladno odredbama Odluke ili da je izdana građevinska dozvola za građenje prometne površine,

· da postoji mogućnost priključenja građevine na javni sustav odvodnje otpadnih voda ili sukladno odredbama Odluke riješen sustav odvodnje otpadnih voda,

· da postoji mogućnost priključenja građevine na niskonaponsku električnu mrežu ili da ima autonomni sustav opskrbom električnom energijom, ako se radi o građevini u kojoj je projektirano korištenje iste.

(10)
Osiguranje minimalne razine komunalne opremljenosti prema stavku 9. ovog članka nije obvezno za građevine koje za svoju funkciju ne trebaju: kolni prilaz, priključak na sustav odvodnje otpadnih voda, niskonaponsku električnu mrežu i parkirališna mjesta.''.

Podnaslov ispred članka 11., mijenja se i glasi: ''2.1.3. Građevni i regulacijski pravac i udaljenost od dvorišnih međa''.

Članak 11., mijenja se i glasi:

''(1)
Regulacijski pravac je zajednička međa građevne čestice i površine javne namjene (postojeće ili planirane).

(2)
Građevni pravac je zamišljeni pravac na kojem se obvezatno smješta najmanje 50% širine pročelja osnovne građevine, a određen je u odnosu na regulacijski pravac i/ili dvorišne međe.

(3)
Dvorišne međe su međe građevnih čestice sa susjednim katastarskim česticama, koje nisu javne.''.

U članku 12., stavci 3. i 4., mijenjaju se i glase:

''(3)
Kada se na pripadajućoj građevnoj čestici postojeća građevina nadograđuje, dograđuje ili joj se mijenja namjena, može se zadržati postojeća udaljenost rekonstruirane građevine od dvorišnih međa i regulacijskog pravca i ako je manja od propisane odredbama Odluke.

(4) 
Kada se na istoj građevnoj čestici neposredno uz postojeću građevinu gradi nova građevina može se zadržati postojeća udaljenost nove građevine od dvorišnih međa i regulacijskog pravca i ako je manja od propisane odredbama Odluke.''.

U stavku 5., riječi: ''(u nizu)'', brišu se.

U stavku 6., iza riječi: ''dvorišne međe'', dodaju se riječi: ''i regulacijskog pravca''.

Iza stavka 8., dodaju se četiri nova stavka 9., 10., 11. i 12., koji glase:

''(9)
Nelegalne zgrade koje su legalizirane s otvorima koji su na manjim udaljenostima od navedenih u stavcima 7. i 8. ovog članka mogu se zadržati kod rekonstrukcije zgrade, a novi otvori moraju biti u skladu s navedenim u prethodnim stavcima ovog članka.

(10) 
Udaljenost građevine od međe je udaljenost vertikalne projekcije svih nadzemnih dijelova  građevine na građevnu česticu, u točki koja je najbliža toj međi (ne uzimaju se u obzir dijelovi nadstrešnice, terase u prizemlju, strehe krovišta, pristupne stepenice, temelji i zaštitni zid hidroizolacije (s obvezom da se oborinska voda ne odvodi na susjednu građevnu česticu).

(11)
Udaljenost se uvijek mjeri okomito na među i to od vanjske završno obrađene plohe koja zatvara građevinu.

(12)
Udaljenost ležećih krovnih otvora od međe mjeri se od najbliže točke plohe krova, uz sam rub otvora, a kod stojećih krovnih otvora od najbliže točke okvira ili drugog elementa koji zatvara taj otvor do međe. Zadane udaljenosti ne odnose se na krovne prozore koji se izvode na krovnoj plohi manjeg nagiba od 45º.''.

U članku 13., stavak 2., mijenja se i glasi:
''(2)
Dimnjaci, antene, silosi, ventilacijski elementi i drugi slični istaci unutar kojih se ne nalaze zatvorene prostorije ne uračunavaju se u ukupnu visinu građevine.''.

U članku 14., u stavku 1., u alineji ''c)'' riječi: ''ispod poda'', zamjenjuju se riječima: ''ispod poda potkrovlja, poda''.

U stavku 1., alineja ''e)'', mijenja se i glasi:

''e)
Potkrovlje (Pk) je dio građevine čiji se prostor nalazi iznad prizemlja ili iznad kata i neposredno ispod kosog ili zaobljenog krova, a visina nadozida ne može biti viša od 1,2 m.''.

Stavak 2., briše se.

Dosadašnji stavci 3. i 4., postaju stavci 2. i 3.

Ispred članka 15., dodaje se novi podnaslov koji glasi: ''2.1.5.1. Oblik naselja''.

U članku 15., riječi. ''2.1.5.1. Oblik naselja'', brišu se.

Stavak 1., briše se.

Dosadašnji stavak 2., postaje stavak 1.

Ispred članka 16., dodaje se novi podnaslov koji glasi: ''2.1.5.2. Oblikovanje zgrada''.

U članku 16., riječi. ''2.1.5.2. Oblikovanje zgrada'', brišu se.

U stavku 1., alineja ''e)'', mijenja se i glasi:

''e)
Krovišta mogu biti ravna i kosa''

Alineje ''f)'', ''g)'' i ''h)'', brišu se.

Stavci 2. i 3., mijenjaju se i glase:

''(2)
Streha građevine može biti konzolno istaknuta do 1,0 m od regulacijskog pravca na površinu javne namjene, njena vertikalna projekcija mora biti udaljena min. 0,5 m od kolnika, a njena visina na najnižem dijelu mora biti min. 3,0 m od površine javne namjene.

(3) 
Građevine mogu imati pojedine istaknute dijelove izvan građevne čestice na javnu pješačku, kolno-pješačku ili zelenu površinu i to:

a) 
konzolno izvedene balkone, loggie, erkere i pojedinačne zatvorene dijelove građevine pod uvjetom da svijetla visina između uređene površine javne namjene i donjeg ruba istaka ne bude manja od 3,0 m, da istak ne bude širi od 1,5 m na površini javne namjene. Maksimalna građevinska bruto površina istaknutih dijelova pojedine etaže ne smije biti veća od 5% građevinske bruto površine etaže. Vertikalna projekcija istaka mora biti udaljena min. 0,5 m od ruba kolnika;

b)
konzolno izvedene nadstrešnice i sl., i to u dijelu pročelja između gornjeg ruba otvora  prizemlja i donjeg ruba otvora etaže iznad prizemlja građevine pod uvjetom da svijetla visina između uređene površine javne namjene i donjeg ruba istaka ne bude manja od 3,0 m i da vertikalna projekcija istaka bude udaljena minimalno 0,5 m od ruba kolnika.''.

Ispred članka 17., dodaje se novi podnaslov koji glasi: ''2.1.5.3. Krovište''.

U članku 17., riječi: ''2.1.5.3. Krovište'', brišu se.

U članku 18., stavak 1., briše se.

Ispred članka 19., dodaje se novi podnaslov koji glasi: ''2.1.5.4. Uređenje građevne čestice''.

U članku 19., riječi: ''2.1.5.4. Uređenje građevinske parcele'', brišu se.

Stavak 3., mijenja se i glasi:

''(3)
Oborinska voda ne smije se odvoditi na susjednu  građevnu česticu ili građevinu, niti je ugrožavati.''.

Ispred članka 20., dodaje se novi podnaslov koji glasi: ''2.1.5.5. Ograde, živice i vrtovi''.

U članku 20., riječi: ''2.1.5.5. Ograde, živice i vrtovi'', brišu se.

Stavak 1., mijenja se i glasi:

''(1)
U izgradnju i oblikovanje ograda treba ugraditi duh slavonskih običaja. Ograda  građevnih čestica može biti drvena, ožbukanoga drugoga građevinskog materijala ili u kombinaciji sa živom ili metalnom ogradom. Uz regulacijski pravac izvode se ulične ograde, a uz dvorišne međe dvorišne ograde. Ulična ograda može biti visine max. 1,80 m, a dvorišna ograda max 2,20 m. Puni dio ulične ograde može biti visok najviše 1,00m. Iznimno, oko groblja, vojnih građevina i drugih građevina određenih posebnim propisima ulična ograda može biti puna maksimalne visine do 2,20m ili sukladno uvjetima određenim posebnom propisu.''.
U stavku 2., riječi: ''građevinske parcele'', zamjenjuju se riječima: ''građevne čestice''.

Stavci 3. i 4., brišu se.

Stavak 5., mijenja se i glasi:

''(5)
Ograda se postavlja na lijevu među, sa unutrašnje strane, promatrano od površine javne namjene prema samoj građevnoj čestici. Kod uglovnih građevnih čestica ograda se postavlja i na desnoj međi (prema drugoj površini javne namjene)''.

Dosadašnji stavak 5., postaje stavak 3.

Ispred članka 21., dodaje se novi podnaslov koji glasi: ''2.1.5.6. Kiosci (sjenice) i pokretne naprave''.

U članku 21., riječi: ''2.1.5.6. Kiosci (sjenice) i pokretne naprave'', brišu se.

U stavku 1., riječi: ''javnim površinama'', zamjenjuju se riječima: ''površinama javne namjene''.

Stavak 5., mijenja se i glasi:

''(5)
Kiosci se mogu postavljati na površine javne namjene i to u neposrednoj blizini prometne površine, ali izvan cestovnog pojasa. Kiosci su građevine u kojima se prodaje roba na malo i ugostiteljske usluge obavljaju kroz odgovarajući otvor na samom kiosku bez ulaza kupaca u prodajni prostor. Površina na koju se postavlja kiosk i pristup do pješačke površine moraju se izvesti od tvrdog materijala.''.

U stavku 7., druga rečenica, briše se.

Ispred članka 22., dodaje se novi podnaslov koji glasi: ''2.2.1.1. Parkirališta-opći uvjeti''.

U članku 22., riječi: ''2.2.1.1. Parkirališta-opći uvjeti'', brišu se.

U stavcima 1., 3. i 4., riječi: ''građevinskoj parceli'', zamjenjuju se riječima: ''građevnoj čestici''.

Ispred članka 23., dodaje se novi podnaslov koji glasi: ''2.2.1.2. Garaže''.

U članku 23., riječi: ''2.2.1.2. Garaže'', brišu se.

Stavak 1., mijenja se i glasi:

''(1)
Na građevnim česticama garaže se grade u sklopu glavne građevine ili odvojeno od nje, a njihova površina ulazi u izgrađenu površinu prizemlja i ukupnu građevinsku bruto površinu na građevnoj čestici.''.

U stavku 3., riječi: ''regulacijskoj liniji, ako je građevinska parcela'', zamjenjuju se riječima: ''regulacijskom pravcu, ako je građevna čestica''.

U stavku 4., riječi: ''građevinskoj parceli'', zamjenjuju se riječima: ''građevnoj čestici'', te riječi: ''građevinskim parcelama'', zamjenjuju se riječima: ''građevnim česticama''.

Stavak 5., briše se.

Ispred članka 24., dodaje se novi podnaslov koji glasi: ''2.3.1.1. Odlaganje kućnog otpada''.

U članku 24., riječi: ''2.3.1.1. Odlaganje kućnog otpada'', brišu se.

Stavak 1., mijenja se i glasi:

''(1)
Na građevnim česticama potrebno je urediti prostor za kratkotrajno odlaganje kućnog otpada, ako je organiziran odvoz otpada. Mjesto za odlaganje treba biti lako pristupačno s prometne površine i treba biti zaklonjeno od izravnog pogleda s ulice.''.

U stavku 2., riječi: ''građevinskoj parceli'', zamjenjuju se riječima: ''građevnoj čestici''.

U stavku 3., riječi: ''građevinskih parcela'', zamjenjuju se riječima: ''građevnih čestica, riječi: ''javnim površinama'', zamjenjuju se riječima: ''površine javne namjene'' te riječi: ''javne prometne površine'', zamjenjuju se riječima: ''prometne površine''.

Ispred članka 25., dodaje se novi podnaslov koji glasi: ''2.3.1.2. Priključak na komunalnu infrastrukturu''.

U članku 25., riječi: ''2.3.1.2. Priključak na komunalnu infrastrukturu'', brišu se.

U stavku 2., riječi: ''građevinskim parcelama'', zamjenjuju se riječima: ''građevnim česticama'' te riječi: ''građevinskih parcela'', zamjenjuju se riječima: ''građevnih čestica''.

Ispred članka 26., dodaje se novi podnaslov koji glasi: ''2.3.1.3. Priključak na električnu mrežu''.

U članku 26., riječi: ''2.3.1.3. Priključak na električnu mrežu'', brišu se.

U stavku 1., riječi: ''građevinskim parcelama'', zamjenjuju se riječima: ''građevnim česticama''.

Ispred članka 27., dodaje se novi podnaslov koji glasi: ''2.3.1.4. Odvodnja''.

U članku 27., riječi: ''2.3.1.4. Odvodnja'', brišu se.

U stavku 1., riječi: ''građevinskim parcelama'', zamjenjuju se riječima: ''građevnim česticama''.

U stavku 2., riječi: ''građevinskoj parceli'', zamjenjuju se riječima: ''građevnoj čestici'' te riječi: ''građevinske parcele'', zamjenjuju se riječima: ''građevne čestice''.

Ispred članka 28., dodaje se novi podnaslov koji glasi: ''2.3.1.5. Vodoopskrba''.

U članku 28., riječi: ''2.3.1.5. Vodoopskrba'', brišu se.

U stavku 2., riječi: ''građevinskoj parceli'', zamjenjuju se riječima: ''građevnoj čestici''.

U stavku 4., riječi: ''građevinske parcele'', zamjenjuju se riječima: ''građevne čestice''.

Ispred članka 29., dodaje se novi podnaslov koji glasi: ''2.3.1.6. Vodno gospodarstvo''.

U članku 29., riječi: ''2.3.1.6. Vodno gospodarstvo'', brišu se.

U stavku 1., riječi: ''građevinskim parcelama'', zamjenjuju se riječima: ''građevnim česticama''.

Ispred članka 30., dodaje se novi podnaslov koji glasi: ''2.3.1.7. Zaštita od požara''.

U članku 30., riječi: ''2.3.1.7. Zaštita od požara'', brišu se.

U stavku 1., riječi: ''na poluotvoreni način (dvojne), ili ugrađeni način (niz)'', zamjenjuju se riječima: ''na poluugrađeni ili ugrađeni način''.
Iza članka 30., dodaje se novi članak 30.a, koji glasi:

''Članak 30.a

Opći uvjeti gradnje (članci od 6. do 30.) primjenjuju se na sve građevne čestice i građevine u građevinskim područjima i izvan njih.''.

Ispred članka 31. broj: ''2.2.'', zamjenjuje se brojem: ''2.4.''.

Članak 31., mijenja se i glasi:

''(1)

Obiteljska stambena zgrada je stambena zgrada s najviše 2 stana.
(2)
Obiteljskom stambenom građevinom iz prethodnog stavka smatra se i građevina mješovite namjene s najviše 2 stana, čija je osnovna namjena stanovanje.

(3)
Na jednoj građevnoj čestici obiteljskog stanovanja može se graditi samo jedna obiteljska stambena zgrada te građevine gospodarskih, javnih i društvenih djelatnosti te pomoćne građevine (garaže, ljetne kuhinje, spremišta i drvarnice, kotlovnice i sl.), športsko-rekreacijski tereni, bazeni i fitnes centri sukladno odredbama Odluke.

(4)
Iznimno, ako na građevnoj čestici ima više postojećih izgrađenih obiteljskih stambenih građevina, moguća je njihova rekonstrukcija pod uvjetom da se ne povećava postojeći koeficijent izgrađenosti (kig), ako je veći od dozvoljenog.

(5)
Iznimno od stavka 1. ovoga članka u slučaju da je postojeća stambena građevina zaštićena sukladno posebnom zakonu (ili je u ovome Planu utvrđena kao posebno vrijedna), na jednoj građevnoj čestici može se dozvoliti gradnja druge stambene obiteljske građevine, pod uvjetom da se zaštićena (ili osobito vrijedna) građevina zadrži u izvornom obliku.''.
Ispred članka 32., dodaje se novi podnaslov koji glasi: ''2.4.1.1. Oblik obiteljske stambene zgrade''.

U članku 32., riječi. ''2.4.1.1. Oblik obiteljske stambene zgrade'', brišu se.

Ispred članka 33., dodaje se novi podnaslov koji glasi: ''2.4.1.2. Visina i etažnost obiteljske stambene zgrade''.

U članku 33., riječi: ''2.4.1.2. Visina (etažnost) i katnost zgrade'', brišu se.

Članak 34., briše se.

Članak 35., mijenja se i glasi:

''(1)
U građevinskom području naselja utvrđuju se sljedeće najmanje veličine i najveći koeficijent izgrađenosti građevnih čestica za obiteljsku stambenu gradnju:

NAJMANJA VELIČINA I NAJVEĆI KOEFICIJENT IZGRAĐENOSTI GRAĐEVNIH ČESTICA ZA OBITELJSKU STAMBENU ZGRADU

	NAČIN GRADNJE
	NAJMANJA VELIČINA GRAĐEVNE ČESTICE

(m2)
	NAJVEĆI KOEFICIJENT IZGRAĐENOSTI

(kig)

	a) Samostojeće
	300
	0,4

	b) Poluugrađene
	250
	0,5

	b) Ugrađene 
	200
	0,6


(2)
Maksimalni koeficijent iskorištenosti (kis) građevne čestice obiteljske stambene zgrade ovisno o načinu gradnje iznosi:

· za samostojeći način gradnje 2,0

· za poluugrađeni način gradnje 2,5

· za ugrađeni način gradnje 3,0.

(3)
Iznimno od stavka 1. i 2. ovog članka, veličina građevne čestice, koeficijent izgrađenosti (kig) i koeficijent iskorištenosti (kis) za obiteljsku stambenu zgradu može se utvrditi i drugačije u sljedećim slučajevima:

· kada se postojeća obiteljska stambena zgrada nadograđuje ili joj se mijenja namjena koeficijent izgrađenosti (kig) čestice može biti i veći, ali ne veći od 0,75; a koeficijent iskorištenosti (kis) građevne čestice može biti i veći ali ne veći od 3,75 i ako je postojeća građevna čestica manje veličine od propisane u stavku 1. ovog članka,

· kod zamjene postojeće obiteljske stambene zgrade novom, nova se zgrada može graditi na postojećoj građevnoj čestici manje veličine od propisane u stavku 1 ovog članka, a koeficijent izgrađenosti (kig) građevne čestice i koeficijent iskorištenosti (kis) građevne čestice može biti veći, ali ne veći od postojećeg,

· postojeća obiteljska stambena zgrada može se dograđivati i ako je postojeća građevna čestica manje veličine od propisane u stavku 1. ovog članka, a najveći koeficijent izgrađenosti (kig) građevne čestice i koeficijent iskorištenosti (kis) građevne čestice definiran je u stavku 2. ovog članka,

· za uglovne građevne čestice čija površina je manja od 260,00m2; na kojima se gradi građevina na ugrađeni način gradnje, koeficijent izgrađenosti (kig) građevne čestice može biti i veći, ali ne veći od 0,75; a koeficijent iskorištenosti (kis) građevne čestice može biti i veći ali ne veći od 3,75;

· kada je to uvjetovano uvjetima zaštite kulturnih dobara.
(4)
Minimalna širina građevne čestice za gradnju obiteljske stambene zgrade ovisno o načinu gradnje:


a)
za gradnju samostojeće građevine je 14,0 m,


b)
za gradnju poluugrađene građevine je 12,0 m,


c)
za gradnju ugrađene građevine je 7,0 m.
(5)
Iznimno kod rekonstrukcije postojeće obiteljske stambene zgrade minimalna širina građevne čestice može biti i manja od navedene u stavku 4. ovog članka.''.

Članak 36., mijenja se i glasi.

''Najveća površina građevne čestice za izgradnju slobodno stojeće obiteljske stambene zgrade ne smije biti veća od 3000 m2. Iznimno kada se radi o izgradnji građevine u funkciji seoskog turizma odnosno građevine za potrebe poljodjelske proizvodnje građevna čestica može biti i veća ali ne veće od 5000 m2.''.
Članak 37., mijenja se i glasi:

''Obiteljska stambena zgrada ne može biti manja od 50,0 m2 građevinske bruto površine.''.

Članak 38., briše se.

Članak 39., briše se.

Članak 40., mijenja se i glasi:

''(1)
Na građevnoj čestici obiteljske stambene zgrade mogu se graditi sljedeće građevine proizvodnih, poslovnih i ugostiteljsko-turističkih djelatnosti (u daljnjem tekstu : građevine PPUT djelatnosti):


-
tihih i čistih PPUT djelatnosti,


-
sve vrste radionica za popravak i servisiranje vozila,


-
sve vrste radionica za obradu metala i drveta,


-
praonice vozila,


-
ugostiteljske građevine tipa noćni bar, noćni klub, disco bari i disko klub.

(2)
Maksimalna građevinske bruto površina zasebne građevine PPUT djelatnosti je 400,0 m². Na građevnoj čestici obiteljske stambene zgrade moguća je gradnja više zasebnih građevina PPUT djelatnosti. 

(3)
Građevinska bruto površina za sve građevine PPUT djelatnosti na građevnoj čestici obiteljskog stanovanja ne može biti veća od građevinske bruto površine za stanovanje, ako je građevinska bruto površina građevina PPUT djelatnosti veća od građevinske bruto površine za stanovanje čestica se smatra česticom PPUT djelatnosti te maksimalni koeficijent građevne čestice iznosi 0,6.
(4)
Maksimalna etažna visina građevina navedenih u stavku 1. ovog članka je podrum ili suteren, prizemlje, kat i potkrovlje, a maksimalna ukupna visina je 12,50 m.

(5)
Proizvodne, poslovne i ugostiteljsko-turističke građevine s potencijalno nepovoljnim utjecajem na okoliš moraju biti udaljene min. 15,0 m od regulacijske linije i minimalno 3,0 m od svih dvorišnih međa.

(6)
Postojeće građevine PPUT djelatnosti koje se grade na građevnoj čestici obiteljske stambene građevine mogu se nadograđivati, dograđivati i mijenjati im se namjena zadržavajući postojeće udaljenosti od regulacijske linije i dvorišne međe.

(7)
Na građevnoj čestici obiteljske stambene zgrade mogu se graditi skladišta do 100 m2 građevinske bruto površine kao samostalne građevine ili u sklopu građevine druge namjene.''.

Podnaslov ispred članka 41., mijenja se i glasi: ''2.4.4. Smještaj na građevnoj čestici''.

Članak 41., mijenja se i glasi:

''(1)
Obiteljske stambene zgrade u pravilu se postavljaju prema ulici, a pomoćne i gospodarske građevine u domaćinstvu po dubini građevne čestice iza osnovne građevine. 

(2)
Može se dozvoliti i drugačiji smještaj građevina na građevnoj čestici ukoliko oblik terena i oblik građevne čestice te tradicijski ustroj građevne čestice ne dozvoljavaju način izgradnje određen u prethodnom stavku ovoga članka. 

(3)
Ako se na bočnoj strani zgrade gradi balkon, lođa ili prohodna terasa njihov vanjski rub mora biti udaljen najmanje 3,0 m od međe susjedne građevne čestice.''.
U članku 42., riječi. ''građevinskoj parceli'', zamjenjuju se riječima: ''građevnoj čestici''.

Podnaslov ispred članka 43., mijenja se i glasi: ''2.4.5. Pomoćne i gospodarske građevine na građenoj čestici obiteljske stambene zgrade''.

U članku 43., u stavku 1., riječi: ''građevinskim parcelama'', zamjenjuju se riječima: ''građevnim česticama'' te riječi: ''u sklopu zadanih (i ukupnih) vrijednosti izgrađenosti građevinske parcele do 400 m2 ukupne bruto površine zgrade'', brišu se.

Alineja ''c)'', mijenja se i glasi:

''c)
gospodarske građevine u domaćinstvu za proizvodnju manjeg obima.''.

U stavku 2., druga rečenica, mijenja se i glasi:

''Osim garaža i nadstrešnica, ostale pomoćne građevine u domaćinstvu mogu se graditi počevši od građevinskog pravca osnovne građevine prema  dubini građevne čestice, ali ne na manjoj udaljenosti od 5,0 m od regulacijskog pravca.''.
Treća rečenica, briše se.

Stavak 5., mijenja se i glasi:

''(5)
Na građevnoj čestici obiteljske stambene zgrade mogu se graditi građevine za smještaj poljoprivrednih proizvoda i mehanizacije te uzgoj poljoprivrednih kultura.''.

Stavak 6., briše se.

Članak 44., mijenja se i glasi:

''(1)
Najveće etažna visina pomoćne i gospodarske građevine u domaćinstvu može biti podrum ili suteren i dvije nadzemne etaže. Maksimalna ukupna visina poljoprivredne građevine iznosi 9,0 m (ne odnosi se na silose, dimnjake, te može biti i viša ako to zahtijeva tehnološki proces).
(2)
Pomoćne građevine u domaćinstvu, kao i gospodarske građevine u domaćinstvu za proizvodnju za vlastite potrebe bez izvora zagađivanja mogu se graditi na dvorišnoj međi ili na najmanjoj udaljenosti 1,0 m od dvorišne međe.
(3)
Ako pomoćne i gospodarske građevine u domaćinstvu za proizvodnju za vlastite potrebe bez izvora zagađivanja imaju otvore prema susjednoj građevnoj čestici, otvori moraju biti udaljeni od te susjedne dvorišne međe najmanje 3,0 m.

(4)
Krov pomoćne građevine i gospodarske građevine u domaćinstvu za proizvodnju za vlastite potrebe bez izvora zagađivanja nagnut prema susjednoj građevnoj čestici mora obavezno imati oluke i odvoditi oborine na vlastitu česticu.''.

Članak 45., mijenja se i glasi:

''(1)
Gospodarske građevine u domaćinstvu za proizvodnju manjeg obima s izvorom zagađenja moraju biti udaljene najmanje 1,0 m dvorišne međe.

(2)
Gospodarske građevine u domaćinstvu za proizvodnju moraju se graditi u odnosu na kraći regulacijski pravac iza građevine obiteljske stambene zgrade, a od dužeg regulacijskog pravca moraju biti min. udaljene 5,0 m.

(3)
Postojeće pomoćne građevine te gospodarske građevine u domaćinstvu za proizvodnju mogu se rekonstruirati i ako njihova udaljenost od regulacijskog pravca i dvorišnih međa ne odgovara udaljenostima navedenim u člancima 43., 44. i 45. odredbi Odluke.''.

U članku 47., stavak 2., mijenja se i glasi:

''(2)
Pčelinjaci moraju biti udaljeni najmanje 5,0 metara od dvorišne međe ako su letilišta okrenuta prema dvorišnoj međi, a 3,0 m ako su okrenuta u suprotnom pravcu.''.

Članak 48., mijenja se i glasi:

''(1)
Pod višestambenom zgradom podrazumijeva se stambena ili stambeno-poslovna zgrada s najmanje 3 stana.

(2)
Na jednoj građevnoj čestici može se graditi samo jedna višestambena građevina i pomoćne građevine u funkciji višestambene građevine.

(3)
Minimalna površina građevne čestice za višestambenu gradnju je slijedeća:

· 250,0 m² ako ima najmanje dva regulacijska pravca 

· 450,0 m² u ostalim slučajevima.

(4)
Koeficijent izgrađenosti građevne čestice (kig) za višestambenu izgradnju iznosi najviše:

· 1,0 ako su pomoćni sadržaji u sklopu građevine i ako su najmanje dvije granice građevne čestice istovremeno i regulacijski pravci,

· 0,50 u ostalim slučajevima.

(5)
Najveća dozvoljena etažna visina višestambene građevine je podrum ili suteren i 4 nadzemne etaže.

(6)
Ako se višestambena građevina gradi kao slobodnostojeća u okruženju obiteljskih stambenih građevina minimalna udaljenost od dvorišnih međa je 3,0 m.
(7)
U sklopu višestambene zgrade mogu se graditi tihe i čiste proizvodne, poslovne i ugostiteljsko-turističke djelatnosti te javnih i društvenih djelatnosti. Na građevnoj čestici višestambene zgrade mogu se graditi športsko-rekreacijski tereni. Športsko-rekreacijski teren i ne uračunavaju se u koeficijent izgrađenosti (kig) građevne čestice.''.
U članku 49., stavak 2., mijenja se i glasi:

''(2)
Veličina građevne čestice građevina javnih i društvenih djelatnosti utvrđuje se sukladno detaljnoj namjeni građevine, na način da se omogući njezino normalno korištenje prema posebnim propisima. Na 1.000 m² građevinske bruto površine zgrade potrebno je osigurati 10-15 parkirališnih mjesta. Potreban broj parkirališnih mjesta može se osigurati na vlastitoj građevnoj čestici, u uličnom koridoru u širini regulacijskog pravca građevne čestice ili na parkiralištu udaljenom max. 200,0 m od zgrade.''.

U stavku 3., druga rečenica mijenja se i glasi:
''Maksimalni koeficijent izgrađenosti građevne čestice javne i društvene namjene iznosi 0,6.''

Stavci 4. i 5., mijenjaju se i glase:

''(4)
Kod gradnje dječjeg vrtića, jaslica ili osnovne škole preporuča se osigurati nesmetana insolacija učionica i prostorija za boravak djece na način da se građevina gradi na dovoljnoj udaljenosti od postojećih građevina, a u skladu s posebnim propisima (protupožarni uvjeti, opasnosti u slučaju rušenja i sl.).

(5)
Maksimalna etažna visina građevine javnih i društvenih djelatnosti je podrum i/ili suteren i 4 nadzemne etaže.''.

Stavci 6. i 7., brišu se.

Članak 50., mijenja se i glasi:

''(1)
Građevine mješovite namjene su građevine s više funkcija odnosno za više djelatnosti, pri čemu niti jedna ne smije ograničavati korištenje građevine za potrebe njezinih drugih funkcija ili djelatnosti.

(2)
Građevine mješovite namjene grade se sukladno uvjetima utvrđenim u ovome Planu za osnovnu namjenu  građevine. Osnovne namjena građevine mješovite namjene određuje se prema funkciji ili djelatnosti koja ima najveći udio u građevinskoj bruto površini građevine. Ako je udio različitih funkcija i djelatnosti jednak, prioritet imaju stanovanje odnosno javne i društvene djelatnosti.''.

U članku 51., stavak 2., mijenja se i glasi:

''(2)
Na kartografskim prikazima ''1.'' i ''4.2.'', prikazana je površina športsko-rekreacijske namjene unutar građevinskog područja naselja Petrovci. Unutar športsko-rekreacijske namjene moguća je gradnja svih športsko-rekreacijskih građevina sukladno odredbama Odluke kao i javnih zelenih površina.''.

U članku 52., iza stavka 2., dodaje se novi stavak 3., koji glasi:

''(3)
Na grobljima se mogu graditi prateći sadržaji u funkciji groblja-kapela, mrtvačnica, obredna dvorana te postroje za smještaj opreme za potrebe groblja.''.

U članku 53., stavci 1. i 2., mijenjaju se i glase:

''(1)
Građevine gospodarskih te djelatnosti su proizvodne, poslovne, ugostiteljsko-turističke i poljoprivredne građevine skladišta.

(2)
Proizvodne građevine su građevine za industrijske, zanatske i slične djelatnosti u kojima se odvija proces proizvodnje. Poslovne građevine su građevine za uslužne, trgovačke i komunalno servisne djelatnosti. Ugostiteljsko-turističke građevine su građevine u kojima se obavlja ugostiteljska djelatnost, sukladno posebnom propisu. Poljoprivredne građevine su građevine za smještaj poljoprivrednih proizvoda i mehanizacije, uzgoj poljoprivrednih kultura i životinja, građevine za primarnu doradu ili preradu, klaonice, hladnjače, mješaonice stočne hrane te ostale građevine potrebne za obavljanje poljoprivredne proizvodnje. Skladišne građevine su građevine ili prostori u sastavu građevine druge namjene u kojima se skladišti roba.''.

Članak 54., mijenja se i glasi:

''(1)
U zonama gospodarske namjene unutar građevinskog područja naselja, prikazanim na kartografskim prikazima ''1.'', ''4.1.'', ''4.2. i ''4.3.'' moguća je gradnja svih građevina gospodarskih djelatnosti te građevina za proizvodnju električne i/ili toplinske energije (elektrana i sl.) koja kao resurs koriste obnovljive izvore energije sukladno članku 78. odredbi Odluke.

(2)
Osim u zonama gospodarske namjene, unutar građevinskog područja naselja građevine gospodarskih djelatnosti mogu se graditi na građevnoj čestici obiteljske stambene zgrade, kao prateća namjena u sklopu višestambene zgrade, građevina javnih i društvenih djelatnosti te građevina športsko-rekreacijske namjene (samo tihe i čiste djelatnosti) i na zasebnoj čestici.

(3)
Maksimalni koeficijent izgrađenosti građevne čestice proizvodnih, poslovnih i ugostiteljsko-turističkih djelatnosti, te skladišta iznosi 0,7, a poljoprivrednih djelatnosti iznosi 0,6.

(4)
Maksimalna etažna visina građevina gospodarskih djelatnosti je podrum ili suteren, prizemlje, 2 kata i potkrovlje.''.

Podnaslov: ''5.1.1.'', ispred članka 55., mijenja se i glasi: ''5.1.1. Oblik i veličina građene čestice''.

Članak 55., mijenja se i glasi:

''(1)
Najmanja površina građevne čestice u zoni gospodarske namjene iznosi 800 m², a ostali uvjeti gradnje navedeni su u člancima 54.-58. odredbi Odluke.

(2)
Oblik građevne čestice za gradnju građevina gospodarskih djelatnosti poželjno je da bude pravilan, izdužen u dubini u odnosu 1:2 ili više te najmanje širine prema ulici 20,0 metara.''.

Podnaslov: ''5.1.'', ispred članka 56., mijenja se i glasi: ''5.1.2. Uređenje građevne čestice''

U članku 56., riječi: ''građevinske parcele'', zamjenjuju se riječima: ''građevne čestice'' te riječi: ''građevinskih  parcela'', zamjenjuju se riječima: ''građevnih čestica''.

Članak 57., mijenja se i glasi:

''(1)
Maksimalna ukupna visina građevina gospodarskih djelatnosti iznosi 18,0 (dimnjaci, antene, ventilacijski elementi i silosi ne uračunavaju se u visinu građevine), iznimno ukupna visina građevine može biti i veća ako to zahtijeva tehnološki proces.

(2)
Maksimalna ukupna visina građevina gospodarskih djelatnosti koje se grade na građevnoj čestici obiteljske stambene zgrade iznosi 12,0 m (dimnjaci, antene, ventilacijski element i silosi ne uračunavaju se u visinu građevine), iznimno ukupno visina građevine može biti i veća ako to zahtijeva tehnološki proces.''.

Članak 58., mijenja se i glasi:

''(1)
Krovište građevina gospodarskih djelatnosti može biti ravno ili koso, pokriveno u skladu s namjenom i funkcijom građevine.

(2)
Uređenje građevne čestice građevina gospodarskih djelatnosti treba temeljiti na uporabi autohtonih vrsta biljaka, klimatskim uvjetima, veličini građevina i njihovom raspredu te uvjetima pristupa i prilaza. Drvoredi, potezi grmlja i sl. omogućit će njihovo primjereno vizualno odjeljivanje u prostoru, a posebnu pozornost treba obratiti određivanju veličine predvrtova i parkirališta za teretna i osobna vozila. Najmanje 20% ukupne površine građevne čestice gospodarskih djelatnosti proizvodne namjene mora biti uređeno kao parkovno, pejzažno ili zaštitno zelenilo.

(3)
Na građevnim česticama gospodarskih djelatnosti proizvodne namjene koje se nalaze uz postojeću stambenu izgradnju mora se osigurati tampon zaštitnog zelenila najmanje širine 3,0 m.

(4)
Ograde prema susjednim građevnim česticama ne mogu biti više od 2,0 m; osim kada je to određeno posebnim propisom.

(5)
Najmanja udaljenost građevina gospodarskih djelatnosti od dvorišnih međa je 3,0, a od regulacijskog pravca je 5,0 m. Na građevnoj čestici obiteljske stambene zgrade građevine gospodarskih tihih i čistih djelatnosti mogu se graditi na regulacijskom pravcu i na dvorišnim međama, a građevine gospodarskih djelatnosti s potencijalno nepovoljnim utjecajem na okoliš moraju se minimalno udaljiti 10,0 m od regulacijskog pravca i 3,0 m od dvorišnih međa.''.
U članku 59., u stavku 1. riječi: ''građevinske parcele'', zamjenjuju se riječima: ''građevne čestice''.

U stavku 2., riječi: ''građevinskim parcelama'', zamjenjuju se riječima: ''građevnoj čestici'' te riječi: ''građevinskoj parceli'', zamjenjuju se riječima: ''građevnoj čestici''.

U stavku 3., riječi: ''građevinskoj parceli'', zamjenjuju se riječima: ''građevnoj čestici'' te riječi: ''bruto razvijene površine'', zamjenjuju se riječima: ''građevinske bruto površine''.

Članak 60., mijenja se i glasi:

''(1)
Na području Općine se nalaze dijelovi planiranih eksploatacijskih polja ugljikovodika EPU Berak i EPU Cerić te tri planirana eksploatacijska polja geotermalnih voda s prikazanim bušotinama.

(2)
Potencijalnim istražnim prostorom na području Općine se smatra:


-
poljoprivredno tlo,


-
šume gospodarske namjene,


-
ostalo poljoprivredno tlo,


-
vodne površine.

(3)
Na cijelom području Općine moguće je izvoditi istražne radove i aktivnosti u svrhu utvrđivanja mogućnosti eksploatacije ugljikovodika. 

(4)
Na cijelom području Općine moguće je izvoditi istražne radove i aktivnosti u svrhu utvrđivanja mogućnosti eksploatacije geotermalnih voda u energetske svrhe. 

(5)
Istražni prostori i površine za iskorištavanje mineralnih sirovina ne mogu se osnivati u:


-
građevinskim područjima naselja (osim za geotermalne vode za energetske svrhe, lječilišta, turističke svrhe i sl.),


-
područjima prirode zaštićenim prema posebnom propisu, osim ako su takve aktivnosti dopuštene aktom o zaštiti ili naknadnim dopuštenjem javne ustanove s posebnim ovlastima,


-
na osobito vrijednom poljoprivrednom tlu, izuzev za energetske mineralne sirovine (ugljikovodike i geotermalne vode).

(6)
Svi uvjeti iskorištavanja moraju se podrediti racionalnom korištenju zemljišta te osobito provoditi mjere zaštite i sanacije okoliša, kako u tijeku korištenja, tako i nakon dovršenja korištenja prema posebnim propisima. Potrebno je izbjegavati krčenje šume, a za pristupe koristiti u pravilu postojeće prometnice i putove.

(7)
Po završetku eksploatacije neophodno je provesti tehničku i biološku sanaciju prostora prema rudarskom projektu, odnosno u skladu s rješenjem nadležnog tijela za procjenu utjecaja zahvata na okoliš ako je za eksploatacijsko polje procjena rađena. Ukoliko sanacija u navedenim dokumentima nije određena, prostor je obvezno sanirati i privesti namjeni koja je bila prije eksploatacije. 

(8)
Za eksploataciju mineralnih sirovina primijeniti tehnološki postupak kojim će se spriječiti erozija tla i riječnih obala, štetno djelovanje voda, kao i onečišćenje okolnog tla, voda i okoliša uopće.

(9)
Nove površine za iskorištavanje mineralnih sirovina i eksploataciju ugljikovodika i geotermalnih voda za energetske svrhe moguće je formirati u okviru istražnih prostora temeljem projekata po posebnom propisu.

(10)
Prilikom određivanja novih površina za istraživanje i eksploataciju ugljikovodika potrebno je provesti sljedeće mjera ublažavanja negativnih utjecaja na ekološku mrežu, koje su utvrđene u Okvirnom planu i programu istraživanja i eksploatacije ugljikovodika na kopnu (OPP):


-
Prije provođenja aktivnosti OPP-a tijekom postupka ocjene prihvatljivosti zahvata za ekološku mrežu identificirati rasprostranjenost prioritetnih stanišnih tipova i vrsta u Natura 2000 području te definirati odgovarajuće mjere ublažavanja.


-
Za Natura 2000 područja u kojima su zastupljeni stanišni tipovi i vrste vezena uz vodu (Skupina stanišnih tipova ''Slatkovodna staništa'') ograničava se provođenje aktivnosti predviđenih OPP-om u neposrednoj blizini vodotoka (aktivnosti se neće provoditi unutar 250 metara od stanišnog tipa u panonskoj Hrvatskoj i 1000 metara od stanišnog tipa u kršu) tj. na područjima rasprostranjenosti stanišnih tipova i vrsta vezanih uz kopnene vode.


-
Za Natura 2000 područja u kojima su rasprostranjene ptice močvarice i ptice koje gnijezde u područjima vezanim uz kopnene vode, tijekom postupka ocjene prihvatljivosti zahvata za ekološku mrežu, potrebno je utvrditi rasprostranjenost gnijezdećih populacija ptica i definirati adekvatnu udaljenost od ove skupine ciljnih vrsta, s obzirom na izvor buke tijekom izvođenja radova i rada bušaćeg postrojenja.


-
Za lokalitete koji predstavljaju potencijalna skloništa šišmiša, obavezno je provođenje postupka ocjene prihvatljivosti zahvata za ekološku mrežu na predmetnoj lokaciji te definiranje mjera zaštite,odnosno određivanje adekvatne udaljenosti zahvata (buffer zone) od takvih staništa.


-
Za Natura 2000 područja manja od 10.000 ha ograničava se provedba OPP-a na način da se unutar ovih područja ne provodi istražno bušenje i eksploatacija ugljikovodika.

(11)
Prilikom određivanja površina iz stavka (10) ovog članka preporučuje se provedba mjera zaštite okoliša utvrđenih Okvirnim planom i programom istraživanja i eksploatacije ugljikovodika na kopnu (OPP):


-
Prije provođenja aktivnosti OPP-a tijekom postupka ocjene prihvatljivosti za ekološku mrežu identificirati rijetka i ugrožena staništa na području zahvata te definirati odgovarajuće mjere ublažavanja.


-
Ne koristiti metodu masivnog hidrauličkog frakturiranja.


-
Šišmiši: Za speleološke lokalitete koji predstavljaju skloništa šišmišima definira se zaštitna zona (buffer zona) od 500 m od speleoloških objekata u kojoj nije dopuštena provedba aktivnosti OPP-a. Buffer zona od 500 m ne odnosi se samo na ulaznu poziciju stanišnog tipa (otvor špilje ili jame), već i na njegovo podzemno rasprostiranje. Prije izvođenja radova potrebno je utvrditi položaj i smjer špiljskih kanala.


-
Ptice: Prije izvođenja aktivnosti OPP-a provesti postupak ocjene prihvatljivosti zahvata za ekološku mrežu i/ili procjene utjecaja na okoliš.


-
Ostala fauna i flora: Prije provođenja aktivnosti OPP-a provesti postupak procjene utjecaja na okoliš/ekološku mrežu.


-
Prilikom izgradnje isplačnih jama postaviti zaštitne elemente (ograde) koji će spriječiti prilaz faune isplačnoj jami.


-
U zaštićenim područjima panonskog dijela Hrvatske za kategorije park prirode, regionalni park, spomenik prirode, značajni krajobraz, park-šuma te spomenik parkovne arhitekture, ne provoditi dio aktivnosti OPP-a koji se odnosi na istražno bušenje i eksploataciju ugljikovodika. Za ostale aktivnosti (prethodno istraživanje) potrebno je ishoditi dopuštenje/dozvolu od nadležnog tijela. Iz provedbe OPP-a isključuje se posebni rezervat.


-
Tijekom građevinskih radova i tijekom bušenja zabranjeno je spaljivanje bilo kakvih vrsta otpada.


-
Izvori emisije moraju biti izgrađeni, opremljeni, korišteni i održavani tako da ne ispuštaju u zrak onečišćujuće tvari iznad graničnih vrijednosti emisija (NOx, SO2, CO), odnosno da ne ispuštaju/unose u zrak onečišćujuće tvari u količinama koje mogu ugroziti zdravlje ljudi, kvalitetu života i okoliš. 


-
Kontinuirano voditi dokumentaciju o emisijama u zrak i pratiti količinu emitiranih spojeva u zrak na svim stacionarnim izvorima emisija, na bušotinama i bakljama za spaljivanje viška ugljikovodika.


-
Ne koristiti tešku mehanizaciju na vlažnom tlu. 


-
Koristiti mehanizaciju koja najmanje degradira tlo. 


-
Izmaknuti zahvate izvan granica postojećih i/ili planiranih gospodarskih zona ugostiteljsko- turističke i sportsko rekreacijske namjene.


-
U panonskom području postavljanje infrastrukture planirati na način da se, osim u iznimnim situacijama, obavezno izbjegava zauzimanje P1 I P2 prostorne kategorije korištenja zemljište. 


-
Aktivnosti OPP-a planirati na način da se u što većoj mjeri koristi postojeća infrastruktura.


-
Ukoliko se zahvat planira na području umjerenog i visokog rizika od erozije, potrebno je koristiti agrotehničke mjere ublažavanja sukladno Pravilniku o agrotehničkim mjerama.


-
Zahvate planirane OPP-om koji se nalaze u šumama i šumskom zemljištu planirati na način da ne dođe do poremećaja stabilnosti šumskog ekosustava, da se zauzima najmanja moguća površina te da ne dođe do pojačavanja erozije šumskog zemljišta i smanjivanja hidrološke i vodozaštitne uloge šuma.


-
Za gospodarske šume, predlaže se procjenom utjecaja na okoliš propisati mjere zaštite i monitoring, budući da one uz proizvodnju šumskih površina koriste i za očuvanje i unaprjeđenje općekorisnih funkcija te posredno i neposredno utječu na cjelovitost šumskog ekosustava.


-
Aktivnosti OPP-a ne provoditi u područjima zaštitnih šuma i šuma posebne namjene, kako ne bi došlo do narušavanja njihovih funkcija.


-
Aktivnosti OPP-a planirati na način da se u što većoj mjeri koristi postojeća infrastruktura kako ne bi došlo do prekidanja sklopa šuma, odnosno fragmentacije staništa.


-
Pripremne radove i postavljanje bušaćeg postrojenja izvoditi za vrijeme mirovanja vegetacije, kako bi se izbjeglo oštećenje šumskog tla.


-
Aktivnostima OPP-a zauzimati što je moguće manje lovnoproduktivne površine kako ne bi došlo do smanjivanja bonitetnog razreda.


-
Uz konzultacije s lovoovlaštenicima pojedinih lovišta na kojima će se odvijati aktivnosti OPP-a dogovoriti vrijeme provođenja aktivnosti predviđenih OPP-om koje bi mogle narušavati mir u vrijeme parenja/gniježđenja divljači na područjima značajnim za reprodukciju pojedinih vrsta.


-
Utvrditi i definirati indikatorske parametre inducirane seizmičnosti (npr. magnitude induciranih potresa, intenziteti potresa, akceleracije i/ili brzine trešnje tla uzrokovane induciranim potresima) te njihove granične vrijednosti.


-
Smanjiti i/ili obustaviti eksploataciju u slučaju da odabrani indikatorski parametri prijeđu zadane pragove.


-
Realizacijom zahvata u najvećoj mogućoj mjeri koristiti postojeće putove te izbjegavati stvaranje novih.


-
U najvećoj mogućoj mjeri sačuvati postojeću vegetaciju, posebno autohtone vrste drveća i grmlja.


-
Izbjegavati realizaciju zahvata u blizini prostora izrazitih prirodnih, tradicionalnih i kulturno-povijesnih obilježja.


-
Pozicioniranje zahvata prilagoditi reljefnim karakteristikama područja kako bi se promjene svele na najmanju moguću mjeru.


-
U okviru procjene utjecaja zahvata na okoliš analizirati prostorni, fizički i vizualni integritet povijesnih građevina, urbanih i ruralnih cjelina te propisati mjere ublažavanja utjecaja. Poželjno je izraditi studiju osjetljivosti krajolika (krajobraznu osnovu za prostornu cjelinu).


-
Provesti prethodno arheološko rekognosciranje područja planiranih zahvata snimanja i pozicija istražnih i eksploatacijskih bušotina te budućih postrojenja i cjevovoda.


-
Istražno bušenje, kao i eksploatacijski bušaći krugovi – radni prostori, nisu dopušteni unutar građevinskih područja određenih prostornim planovima uređenja gradova odnosno općina, osim ukoliko je drugačije određeno tim prostornim planovima.


-
Aktivnosti planirane OPP-om ne provoditi unutar zona sanitarne zaštite izvorišta, osim ukoliko se mikrozoniranjem utvrdi da zahvat ili djelatnost neće naštetiti podzemnoj vodi. U tom slučaju određeni zahvati i djelatnosti se mogu dopustiti u II, III i IV zoni sanitarne zaštite.


-
Izvoditi istražne radove i eksploataciju ugljikovodika u inundacijama rijeka uz posebne uvjete zaštite područja radova i uz provjeru utjecaja zahvata na sustav obrane od poplava, posebno na mjestima na kojima se značajno suzuje proticajni profil vodotoka.


-
Koristiti samo isplake na bazi vode, a kod kavernoznih i raspucanih stijena plinizirane isplake. Za korištenje drugih vrsta isplaka potrebno je ishoditi posebno odobrenje nadležnih tijela.


-
Koristiti samo isplake na bazi vode, a kod kavernoznih i raspucanih stijena plinizirane isplake. Pratiti gubitke isplake i planirati intervencija kod gubitaka > 1 m3/h kod bušenja u krškim područjima i područjima većeg rizika zbog onečišćenja podzemnih voda.


-
Stimulacijske radove istražiti, regulirati i posebno odobriti kroz postupak procjene utjecaja i ishođenje akta za provedbu i gradnju.  


-
Ne koristiti metodu hidrauličko lomljenje (masovno hidrauličko frakturiranje).

(12)
Unutar planiranih EPU Berak i EPU Cerić dozvoljena je gradnja objekata u svrhu pridobivanja zemnog plina i uključuje sve neophodne radove vezane uz tehnologiju crpljenja i potrebne infrastrukture.

(13)
Unutar planiranih EPU moguće je izvođenje zahvata u prostoru koji se ne smatraju građenjem:


-
bušotinskih radnih prostora i priključnih cjevovoda sa pripadajućim tornjevima, njihalicama i vijčastim pumpama, te ostalom potrebnom opremom (spremnicima kapljevine do 50 m3, razvodno upravljačkim jedinicama, rasvjetnim stupovima, separatorima, punilištima autocisterni,, bakljama,


-
priključnih cesta,


-
visokonaponskih 10 kV i niskonaponskih energetskih vodova, uključivo trafostanice 10/04 kV, 


-
signalnih kablova,


-
ograda,


-
drugih infrastrukturnih, pomoćnih i pratećih građevina, a koji su u funkciji naftno-rudarskih radova istraživanja i eksploatacije.

(14)
Na prostoru planiranih EPU planirani zahvati su:


-
najveće površine pojedinačnog zahvata 3,0 ha (osim prometne i druge infrastrukture)


-
maksimalne visine 10,0 m (osim tornjeva bušaćeg postrojenja i baklji koji mogu biti maksimalne visine 52,0 m odnosno 15,0 m),


-
unutar površine zahvata smještenih tako da se do svakog objekta i/ili postrojenja osigura prolaz minimalne širine 2,5 m,


-
maksimalnog koeficijenta izgrađenosti 0,3 m,


-
maksimalnog koeficijenta iskoristivosti 0,7.

(15)
Građevna čestica unutar planiranih EPU-a formira se iznimno, unutar građevinskih područja gospodarske namjene-proizvodne i kada je potrebno osigurati jednoznačno korištenje prostora.

(16)
Svi zahvati u prostoru unutar planiranih EPU-a (izuzev prometne i linijske infrastrukture) moraju imati osiguran pristup na javnu prometnu površinu. Sva potrebna parkirališta unutar planiranih EPU-a moraju se riješiti unutar obuhvata zahvata u prostoru i/ili na način utvrđen odlukama odnosne jedinice lokalne samouprave.

(17)
Instalacije vodovoda i odvodnje otpadnih voda unutar planiranih EPU-a moraju se priključiti na javnu mrežu, a ukoliko ista nije izvedena riješiti izgradnjom alternativnih sustava (bunara, cisterni, internih pročistača, nepropusnih septičkih jama i sl.).

(18)
Instalacije niskog napona unutar planiranih EPU-a mogu se priključiti na javnu niskonaponsku elektroenergetsku mrežu ili riješiti putem vlastitog izvora.

(19)
Unutar EPU-a mogu se izdavati akti za građenje i/ili rekonstrukciju građevina, naftno-rudarskih objekata i postrojenja i izvođenje zahvata u prostoru koji se ne smatraju građenjem samo na lokacijama:


-
izvan građevinskih područja, 


-
izvan površina posebne namjene, postojećih i planiranih infrastrukturnih koridora, 

te područja posebnih uvjeta korištenja i posebnih ograničenja u korištenju i primjene posebnih mjera uređenja i zaštite, osim iznimno, uz suglasnost i u skladu s posebnim uvjetima nadležnog javnopravnog tijela,


-
izvan zaštitnih šuma i šuma posebne namjene, osim iznimno, ukoliko ne utječu na 


razloge zbog kojih su proglašene,


-
izvan područja ciljnih staništa ekološke mreže i staništa ciljnih vrsta, osim 

iznimno, ukoliko ne ugrožavaju očuvanje staništa i vrsta, te cjelovitost ekološke mreže,


-
na krajobrazno manje vrijednim i vizualno manje izloženim područjima.

(20)
Minimalna udaljenost građevina, naftno-rudarskih objekata i postrojenja od područja i površina iz stavka 1., utvrđuje se temeljem smjernica i kriterijima posebnih propisa i posebnih uvjeta nadležnih javnopravnih tijela.''.

U članku 62., u stavku 1., riječi: ''(građevinskih parcela)'', brišu se.

Stavci 2., 3. i 4., mijenjaju se i glase:

''(2)
Športsko-rekreacijske građevine su različite vrste građevina namijenjenih športu i rekreaciji kao što su: športske dvorane, zatvoreni i otvoreni športsko-rekreacijski tereni, kupališta, trim staze i sl.
(3)
Maksimalni koeficijent izgrađenosti zasebne građevne čestice športsko-rekreacijske namjene je 0,5. U koeficijent izgrađenosti ne računaju se otvoreni športsko-rekreacijski tereni. Maksimalna etažna visina građevine športsko-rekreacijske namjene je podrum i/ili suteren i 4 nadzemne etaže.
(4)
Otvorene športske terene potrebno je orijentirati u pravcu sjever-jug gdje god je to moguće. Ako su od kolnika udaljeni manje od 10,0 m potrebno ih je ograditi ogradom 
visine min. 2,0 m. Razmještaj dječjih igrališta je potrebno uskladiti s prostornom organizacijom naselja i osigurati odgovarajuću dostupnost u zavisnosti o dobnoj skupini djece za koju se igralište gradi.''.
U članku 62.a., iza stavka 2., dodaje se novi stavak 3., koji glasi:

''(3)
Manje prateće građevine sporedne namjene (garaže, parking, pomoćne građevine u funkciji osnovne namjene i reklamni panoi), mogu se raditi samo u manjem dijelu osnovne namjene (do 25%) ako su u funkciji te namjene i to nakon ili uz privođenje površine osnovnoj namjeni.''.

Članak 63., mijenja se i glasi:

''(1)
Građevine koje se mogu graditi izvan građevinskog područja određene su Zakona o prostornom uređenju.
(2)
Izvan građevinskog područja mogu se graditi sljedeće građevine:

a)
Na poljoprivrednom zemljištu

· građevine infrastrukture (prometne, energetske, vodnogospodarske, komunalne, postrojenja za proizvodnju električne i/ili toplinske energije koja kao resurs koriste alternativne odnosno obnovljive izvore energije sukladno članku 78. odredbi Odluke).

· građevine obrane,
· građevine za istraživanje mineralnih sirovina, (ne mogu se graditi na osobito vrijednom poljoprivrednom tlu, izuzev za energetske mineralne sirovine),

· gospodarske građevine u funkciji obavljanja poljoprivrednih djelatnosti te u njihovom sklopu građevine za pružanje ugostiteljskih usluga,

· obiteljske stambene građevine (sukladno Odluci),

· građevine za rekreaciju (dječja igrališta i športsko-rekreacijska igrališta na otvorenom),

· te rekonstruirati postojeće građevine u skladu sa Zakonom i odredbama Odluke.

b)
U šumama i na ostalom šumskom zemljištu isključivo osnovne namjene

· građevine za gospodarenje šumom,

· građevine infrastrukture, sukladno kartografskim prikazima,

· građevine obrane,

· građevine za rekreaciju.

c)
Na vodama i unutar vodnog dobra

· vodne građevine,

· građevine infrastrukture (prometne, energetske, komunalne itd.),

· građevine za rekreaciju.
d)
Sve ostale građevine sukladno zakonu koji regulira prostorno planiranje smještaju se u prostor gdje za njihovu gradnju postoje prostorni uvjeti.

(3)
Sve površine poljoprivrednog zemljišta u vlasništvu države, koje ovim Planom mijenjaju namjenu, moraju biti usklađene s Programom raspolaganja poljoprivrednim zemljištem u vlasništvu RH tj. kategorijom raspolaganja pod ostale namjene, maksimalno do 5% ukupne površine poljoprivrednog zemljišta u vlasništvu države.

(4)
Katastarska čestica na kojoj se grade građevine van građevinskog područja mora imati pristup s prometne površine.

(5)
Pod prometnom površinom iz stavka 3. ovoga članka podrazumijevaju se postojeće ceste i poljski putovi širine min 3,0 m, ako zadovoljavaju potrebe vatrogasnog pristupa i prometne uvjete utvrđene sukladno posebnom propisu i to u cijeloj dužini do priključka na javnu cestu.''.
Članak 64., mijenja se i glasi:

''(1)
Gospodarske građevine u funkciji obavljanja poljoprivrednih djelatnosti i seoskog turizma su:
· građevine za uzgoj i skladištenje biljnih proizvoda,

· građevine za sklanjanje vozila i oruđa za biljnu proizvodnju te njihovo održavanje,

· ostale građevine potrebne za obavljanje poljoprivredne proizvodnje,

· farme (za uzgoj životinja) 

· građevine za primarnu preradu ili doradu,

· mješaonice stočne hrane

· ribnjaci,

· ugostiteljsko-turističke građevine za smještaj i prehranu u seoskom turizmu u sklopu obiteljskog poljoprivrednog gospodarstva.

(2)
Pojedinačne građevine u funkciji biljne proizvodnje su:

· vinogradarski podrumi,

· spremišta alata, oruđa i strojeva,

· nadstrešnice,

· staklenici i plastenici.

(3)
Poljoprivredne građevine van građevinskog područja mogu se graditi na poljoprivrednom tlu isključivo osnovne namjene (P1), (P2) i (P3), sukladno posebnom propisu i ako su zadovoljeni uvjeti utvrđeni odredbama Odluke u pogledu minimalne veličine posjeda, udaljenosti od  građevinskog područja i javnih prometnica i minimalnog broja uvjetnih grla koja se mogu uzgajati van građevinskog područja.
(4)
Izgradnja građevina izvan građevinskih područja u funkciji obavljanja poljoprivredne proizvodnje može se planirati na temelju podataka o površini poljoprivrednog zemljišta predviđenoj za korištenje, vrstama proizvodnje, broju i veličini građevina s pojašnjenjem njihove namjene, uvjetima prilaza, uvjetima potrebe infrastrukture, mjerama zaštite okoliša.
(5)
Minimalna veličina posjeda na kojem se mogu graditi poljoprivredne građevine van građevinskog područja je sljedeća:

· 5,0 ha za građevine u funkciji intenzivne ratarske proizvodnje, ili

· 2,0 ha za građevine u funkciji uzgoja voća, ili

· 1,0 ha za građevine u funkciji uzgoja povrća, ili

· 1,0 ha za građevine u funkciji uzgoja vinove loze, ili

· 0,5 ha za građevine u funkciji uzgoja cvijeća i sadnica.
(6)
Iznimno, staklenici i plastenici mogu se graditi nezavisno od veličine posjeda. 
(7)
Posjedom iz stavka 5. ovoga članka smatra se zemljište koje je u površini od min. 60% u vlasništvu investitora, a preostali dio može biti zemljište u zakupu. Posjed može činiti više katastarskih čestica koje nisu međusobno povezane na više lokacija na području Općine Bogdanovci (najmanje 50% posjeda treba biti na području Općine Bogdanovci).
(8)
Građevine u funkciji obavljanja poljoprivrednih djelatnosti izvan naselja mogu se locirati samo na površinama koje se obrađuju i za koje postoji dokaz o gospodarskoj opravdanosti, te se ne može formirati građevna čestica za to građevine niti smanjivati posjed.
(9)
Udaljenost poljoprivrednih građevina za smještaj poljoprivrednih proizvoda i mehanizacije ne može biti manja od 100,0 m od svih građevinskih područja, što se ne odnosi se na poljoprivredne građevine za uzgoj poljoprivrednih kultura ( staklenici i plastenici).
(10)
Etažna visina poljoprivredne građevine za smještaj poljoprivrednih proizvoda i mehanizacije te uzgoj poljoprivrednih kultura može biti max. Po+P+Pk (za smještaj poljoprivrednih proizvoda), a iznimno i veća, kada to zahtijeva tehnološki proces.''.
U članku 65., stavci 3. i 4., mijenjaju se i glase:

''(3)
Farme se mogu planirati neovisno o veličini posjeda izvan građevinskog područja naselja, a najmanja udaljenost farmi od građevinskog područja naselja ovisi o broju uvjetnih grla. Pod uvjetnim grlom podrazumijeva se grlo težine 500 kg i obilježava se koeficijentom 1. 

MINIMALNA UDALJENOST GRAĐEVINA ZA SMJEŠTAJ ŽIVOTINJA OD GRAĐEVINSKOG PODRUČJA NASELJA

	
	VRSTA STOKE
	NAJMANJA DOPUŠTENA UDALJENOST STOČARSKOG GOSPODARSTVA OD GRAĐEVINSKOG PODRUČJA NASELJA

u odnosu na broj uvjetnih grla stoke i najveći dopušteni kapacitet zgrade

	koeficijent
	UDALJENOST OD NASELJA
	100 m
	200 m
	300 m
	400 m
	500 m

	
	UVJETNA GRLA (>50)
	50
	100
	200
	400
	800

	1,00
	krave, steone junice
	50
	100
	200
	400
	800

	1,50
	Bikovi
	33
	67
	133
	267
	533

	0,70
	junad 1 – 2 god.
	71
	143
	286
	571
	1142

	0,50
	junad 6 – 12 mj.
	100
	200
	400
	800
	1600

	0,25
	telad
	200
	400
	800
	1600
	3200

	0,30
	krmača + prasad
	167
	333
	666
	1333
	2667

	0,25
	tovne svinje do 6 mj.
	200
	400
	800
	1600
	3200

	1,20
	teški konji
	42
	83
	166
	333
	667

	1,00
	srednje teški konji
	50
	100
	200
	400
	800

	0,70
	laki konji
	71
	143
	286
	571
	1142

	0,70
	ždrebad
	71
	143
	286
	571
	1142

	0,10
	ovce i ovnovi
	500
	1000
	2000
	4000
	8000

	
	Ostale životinjske vrste
	Udaljenost odrediti sukladno uvjetnom grlu te uz mišljenje veterinarske službe


(4)
Građevine koje se mogu graditi u sklopu farme su:

· građevine za uzgoj životinja,

· gospodarske građevine za potrebe biljne i stočarske proizvodnje,

· građevine za potrebe primarne dorade ili prerade i pakiranja poljoprivrednih proizvoda,

· građevine za sušenje i hlađenje, klaonice,

· građevine za preradu i pakiranje humusa,

· prostori za sajmove stoke i prateći sadržaji,

· i sve ostale građevine potrebne za obavljanje poljoprivredne proizvodnje,

· stambene građevine za potrebe stanovanja vlasnika i uposlenih djelatnika,

· građevine ugostiteljsko-turističke namjene za potrebe seoskog turizma,

· postrojenja za proizvodnju električne i/ili toplinske energije koja kao resurs koriste alternativne odnosno obnovljive izvore energije.''.
Stavak 7., mijenja se i glasi:

''(7) 
U sklopu farme i na obiteljskom poljoprivrednom gospodarstvu moguća je gradnja obiteljske stambene građevine istovremene s izgradnjom gospodarskog dijela ili nakon izgradnje gospodarskog dijela prema uvjetima iz Zakona. Stambene građevine za potrebe stanovanja vlasnika i uposlenih djelatnika, mogu se graditi uz uvjet da maksimalna površina izgrađenosti stambene građevine iznosi najviše 20% od ukupne površine proizvodnih građevina. Ukoliko je programom predviđen seoski turizam tada je moguće stambenu površinu povećati samo za onaj dio koji služi smještaju gostiju. Uvjeti se određuju stručnom podlogom za cijeli obuhvat i posjed. Akt za provedbu i gradnju mora se izdati za cijeli obuhvat. Etažna visina stambene građevine koja se gradi van građevinskog područja može bit max. podrum/suteren, prizemlje, kat i potkrovlje.''.

Iza članka 65., dodaju se dva nova članka 65.a. i 65.b., koja glase:

''Članak 65.a.

(1)
Minimalna udaljenost građevina namijenjenih poljoprivrednoj proizvodnji koje se grade izvan građevinskih područja (osim farmi i ribnjaka) iznose:

- 
od ruba zemljišnog pojasa razvrstane ceste:

· 100,00 m od državnih,

· 50,00 m od županijskih i

· 30,0 m od lokalnih cesta.

- 
od ruba zemljišnog pojasa nerazvrstane ceste: 15 m, 

- 
od građevinskog područja naselja gradskog obilježja: 500 m.

(2)
Navedene udaljenosti ne odnose se na zahvate u postojećim gospodarskim kompleksima i građevinama. Prilikom takvih zahvata ne mogu se smanjivati zatečene udaljenosti.

(3)
U sklopu gospodarskog kompleksa navedenog u stavku 1. ovog članka moguća je gradnja postrojenja za proizvodnju električne i/ili toplinske energije koja kao resurs koriste alternativne odnosno obnovljive izvore.

Članak 65.b.

(1)
Minimalne udaljenosti gospodarskih građevina (farmi i ribnjaka), od ruba zemljišnog pojasa ceste iznose:
· za razvrstane ceste:

	BROJ UVJETNIH GRLA
	DRŽAVNE CESTE
	ŽUPANIJSKE CESTE
	LOKALNE CESTE

	do 100
	100 m
	50 m
	30 m

	101- 400
	150 m
	100 m
	30 m

	više od 400
	200 m
	150 m
	30 m


· za nerazvrstane ceste 15 m.

(2)
Propisane udaljenosti odnose se isključivo na građevine sa potencijalnim izvorom zagađenja pojedinačne ili unutar kompleksa. Propisane udaljenosti ne odnose se na zahvate na postojećim građevinama ili kompleksima čak niti kada oni podrazumijevaju povećanje kapaciteta. Prilikom takvih zahvata ne mogu se smanjivati zatečene udaljenosti.

(3)
U sklopu kompleksa farme dozvoljava se gradnja gospodarskih građevina za primarnu doradu ili preradu u funkciji osnovne proizvodnje. Minimalni kapacitet osnovne proizvodnje uz koji se može odobriti izgradnja primarne dorade ili prerade (klaonica, hladnjača i sl.) iznosi 100 uvjetnih grla. Za izgradnju mješaonice stočne hrane kao minimalni kapacitet osnovne proizvodnje iznosi 51 uvjetno grlo.
(4)
Maksimalni kapacitet građevine primarne dorade i prerade mora biti jednak ili manji od maksimalnog kapaciteta osnove proizvodnje.

(5)
U sklopu gospodarskog kompleksa moguća je gradnja postrojenja za proizvodnju električne i/ili toplinske energije koja kao resurs koriste alternativne odnosno obnovljive izvore.

(6)
Seoski turizam može se planirati i ostvarivati: izvan građevinskog područja na građevnim česticama od 2 ha i više, u sklopu seoskih naselja, obiteljskih poljoprivrednih gospodarstava i izdvojenih farmi kao komplementarna i dopunska djelatnost poljoprivrede.

(7)
U sklopu poljoprivrednog gospodarstva za obavljanje intezivne poljoprivredne proizvodnje i obiteljskog gospodarstva moguća je gradnja građevina za pružanje ugostiteljskih usluga čija građevinska (bruto) površina može iznositi maksimalno 35% građevinske (bruto) površine gospodarskih građevina. Iznimno, kada je građevinska (bruto) površina gospodarskih građevina manja od 1.000 m², građevinska (bruto) površina građevina za pružanje ugostiteljskih usluga može biti do 350 m². Maksimalna etažna visina građevine za pružanje ugostiteljskih usluga u sklopu poljoprivrednog gospodarstva je Po ili S+P+K+Pk.

(8)
Stambene i pomoćne građevine za vlastite (osobne) potrebe mogu se graditi na građevnim česticama čija je površina određena Zakonom.''.

Ispred članka 67., podnaslov: ''6.1.3.'', mijenja se i glasi: ''6.1.3. Spremišta alata i nadstrešnice''.

U članku 67., iza stavka 2., dodaju se stavci 3. i 4., koji glase:

''(3)
U voćnjacima, vinogradima i povrtlarnicima minimalne površine 500 m² može se postaviti nadstrešnica veličine do 20 m², a njezina se bruto razvijena površina može povećati za svakih 20 m² za svakih daljnjih 1.000 m² voćnjaka, vinograda ili povrtnjaka.

(4)
Nadstrešnice služe za privremeno skladištenje poljoprivrednih proizvoda i paleta, te se grade od lakih materijala.''.

U članku 68., stavak 3., mijenja se i glasi:

''(3)
Ribnjakom se smatraju bazeni i ostale vodne površine za uzgoj akvakulture.''.

Iza stavka 3., dodaje se pet novih stavaka 4. do 8., koji glase:

''(4)
Izgradnja novih ribnjaka izvan građevinskog područja moguća je samo na zemljištu katastarskih kultura: močvara, trstik i neplodno tlo, u napuštenim koritima i rukavcima rijeka i vodotoka te ostalom obradivom tlu (P3). Iznimno, ribnjak se može graditi i na vrijednom obradivom tlu (P2), ako se nalazi u sklopu poljoprivrednog gospodarstva.

(5)
Minimalna površina ribnjaka, koji se gradi izvan građevinskog područja je 2,0ha. Iznimno, ribnjaci koji se grade u sklopu poljoprivrednog gospodarstva može biti manje površine.

(6)
Udaljenost ribnjaka od susjednih katastarskih čestica mora biti min 5,0 m. 

(7)
Izgradnja ribnjaka ne smije štetno utjecati na vodni režim susjednog obradivog zemljišta.

(8)
Uz ribnjake je moguće graditi građevine za potrebe uzgoja ribe, građevinske bruto površine max. 12m² na 1,0 ha vodne površine ribnjaka i max. etažne visine prizemlje. Građevinama za potrebe uzgoja ribe smatraju se: spremišta hrane, alata i opreme,  prostorije za boravak radnika, garaže i sl. Ove građevine moraju biti udaljene min 3 m od svih međa katastarske čestice i 5,0 m od ruba ribnjaka i za njihovu gradnju ne primjenjuju se odredbe o minimalnoj komunalnoj opremljenosti.''.
Iza članka 70., dodaju se novi podnaslov i članak 70.a., koji glase:

''6.1.7. Športsko-rekreacijska namjena izvan građevinskog područja
Članak 70.a.

(1)
Na kartografskim prikazima ''1.'' i ''4.2.'' prikazane su površine športsko-rekreacijske namjene izvan građevinskog područja. Unutar površine športsko-rekreacijske namjene izvan građevinskog područja moguća je gradnja trim staza, dječjih igrališta i raznih športsko rekreacijskih igrališta na otvorenom s pratećim zgradama. 

(2)
Ukupna površina zemljišta pod građevinama odnosno pratećih zgrada iznosi najviše 4% površine športsko-rekreacijskih igrališta i sadržaja. Maksimalno etažna visina prateće zgrade je podrum ili suteren, prizemlje i potkrovlje.''.

U članku 75., stavci 3. i 4., brišu se.

U stavcima 6. i 11. riječi: ''regulacijske linije'', zamjenjuju se riječima: ''regulacijskog pravca''.

U stavku 14., riječi: ''građevinskoj parceli'', zamjenjuju se riječima: ''građevinskoj čestici''.

U stavku 16., riječi: ''građevinskoj parceli'', zamjenjuju se riječima: ''građevnoj čestici''.

Iz stavka 16., dodaju se četiri nova stavka 17. do 20., koja glase:

''(17) Postojeća autobusna stajališta moguće je rekonstruirati, a planirana graditi u koridorima cestovne mreže javnih i nerazvrstanih cesta na području cijele Općine, izvan i unutar građevinskih područja, u skladu s propisima, odredbama Odluke i uvjetima pravne osobe koja upravlja ili je ovlaštena upravljati javnom ili nerazvrstanom cestom.

(18)
Na području cijele Općine unutar i izvan građevinskih područja može se graditi biciklistička infrastruktura.

(19)
Biciklistička infrastruktura može se graditi kao: samostalno vođene biciklističke staze, biciklističke staze u poprečnom presjeku ceste-ulice odvojene od kolnika ili biciklističke trake u poprečnom presjeku kao prometnom signalizacijom odvojeni dio kolnika. Točan položaj trase biciklističke staze u prostoru definirat će se projektnom dokumentacijom, sukladno Zakonu i propisima te odredbama Odluke. Uz biciklističke staze ili trake mogu se graditi površine opremljene odgovarajućim elementima urbane opreme za parkiranje bicikala, kao i druge urbane opreme (klupe, koševi za smeće i dr.).

(20)
Na području cijele Općine unutar i izvan građevinskog područja mogu se graditi pješačke staze, šetnice, poučne staze i sl. Točan položaj pješačke staze u prostoru i elementi poprečnog presjeka definirat će se projektnom dokumentacijom. Pješačke prometnice se po mogućnosti grade odvojeno od kolnika, a ako prostorne mogućnosti to onemogućavaju grade se uz kolnik, najmanje s jedne strane.''.
U članku 77., u stavku 4., na kraju rečenice umjesto točke stavlja se zarez i dodaju se riječi: ''temeljem projektne dokumentacije, posebnih propisa i odredbi Odluke.''.

U stavku 6., iza prve rečenice dodaje se nova rečenica koja glasi:

''Iznimno je moguće, samo radi bitnog skraćivanja trase, vodove planirati i izvan površina javne namjene vodeći računa o pravu vlasništva.''.

Stavak 28., mijenja se i glasi:

''(28)
Lokacijske dozvole za samostojeće antenske stupove izdavati će se prema važećim propisima.''.

Iza stavka 28., dodaju se četiri nova stavka 29. do 32., koja glase:

"(29) Za izgrađenu elektroničku komunikacijsku infrastrukturu za pružanje javnih komunikacijskih usluga putem elektroničkih komunikacijskih vodova može se planirati dogradnja, odnosno rekonstrukcija, te eventualno proširenje radi implementacije novih tehnologija i/ili kolokacija odnosno potreba novih operatora, vodeći računa o pravu zajedničkog korištenja od strane svih operatora."

(30)
Prostornim planom Općine omogućava se izgradnja i stavljane u funkciju postojeće elektroničke komunikacijske infrastrukture i drugih infrastruktura pogodnih za postavljanje elektroničkih komunikacijskih mreža u cilju razvoja NGA infrastrukture (Širokopojasni internet sljedeće generacije) i LTE tehnologije pokretnih mreža (sustav pokretnih komunikacija 4. generacije).

(31)
U okviru PPUO moguće je graditi infrastrukturu za NGA infrastrukture i LTE tehnologije kako bi se osigurala pokrivenost širokopojasnim internetom i na prostorima u kojima ne postoji dostatan komercijalni interes za ulaganja u širokopojasne mreže velikih brzina, a temeljem tehničke dokumentacije i odredbi ove Odluke.

(32)
Mehanizmom koordinacije radova s drugim sektorima (promet, komunalna infrastruktura) osigurati optimiziranje troškova građevinskih radova u cilju učinkovitije izgradnje i širokopojasne mreže velikih brzina.''.
Članak 78., mijenja se i glasi:

''(1)
Položaj dalekovoda i njihovih pojasa određen je na grafičkom listu br. 2.4: “Infrastrukturni sustavi - Elektroenergetika” u mjerilu 1:25.000. 

(2)
Postavljanje elektroopskrbnih visokonaponskih (zračnih ili podzemnih) kao i potrebnih trafostanica obavljat će se u skladu s posebnim uvjetima Hrvatske Elektroprivrede. Širine zaštitnih pojasa moraju biti u skladu sa zakonom, pravilnicima i normama. 
(3)
Pri odabiru lokacije trafostanica treba voditi računa o tome da u budućnosti ne budu ograničavajući čimbenik izgradnji naselja, odnosno drugim infrastrukturnim građevinama. 
(4)
Dalekovodima je potrebno, ovisno o naponskoj razini, osigurati zaštitne pojase i to:

a) 2x400 kV ZDV (50x50 m)
100 m

b) 110 kV ZDV (20+20 m)
  40 m,

c)   35 kV ZDV (30+30 m)
  60 m,

d)   10 kV ZDV (15+15 m)
  30 m.


Širina zaštitnog pojasa može biti i manja sukladno posebnim propisima i uvjetima koje propisuje pravna osoba s javnim ovlastima. Ove građevine ne zahtijevaju svoju građevnu česticu, a prostor ispod dalekovoda može se koristiti i u druge svrhe u skladu s pozitivnim zakonskim propisima, uredbama, pravilnicima i standardima. Prostor u pojasu iz stavka 4. ovog članka mora biti tako uređen da se spriječi moguća pojava požara.
(5) 
Rekonstrukcija postojećih i gradnja novih elektroenergetskih građevina (dalekovodi, rasklopna postrojenja i transformatorske stanice) kao i kabliranje vodova  20 (10) kV, određuje se  lokacijskom dozvolom na rješenjima Prostornog plana i utvrđenim uvjetima lokalnog elektrodistributera (pravne osobe s javnim ovlastima).
(6)  
Prostorni plan određuje obvezu izvedbe javne rasvjete na površinama javne namjene naselja, ovisno o posebnostima pojedinih sadržaja (stanovanje, javne građevine, gospodarske građevine, prometne površine, spomenici i dr.) sukladno propisima lokalnog elektrodistributera. Uvjeti uređenja za javnu rasvjetu  utvrđuju se lokacijskom dozvolom, a u posebnim slučajevima na temelju urbanističkih (UPU ) planova uređenja i rješenja izrađenih na temelju uvjeta lokalnog elektrodistributera i nadležnih pravnih osoba s javnim ovlastima.
(7)
Planom se omogućava gradnja i drugih postrojenja za proizvodnju električne i/ili toplinske energije koja kao resurs koriste alternativne odnosno obnovljive izvore energije definirane posebnim propisom. 

(8)
Ukoliko se iskaže interes za takvu gradnju, potrebno je provesti odgovarajuće postupke propisane posebnim propisom, zadovoljiti kriterije zaštite prostora i okoliša te ekonomske isplativosti.

(9)
Kada se građevine iz stavka 7. ovog članka grade kao građevine osnovne namjene na zasebnoj građevnoj čestici mogu se graditi unutar granica građevinskih područja gospodarske namjene ili izvan granica građevinskih područja pod uvjetom da građevna čestica bude udaljena minimalno 30 m od granica građevinskog područja naselja, kao i minimalno 50 m od ruba zemljišnog pojasa državne ili županijske ceste, odnosno željeznice, ili planskog koridora ceste, odnosno željeznice.
(10)
Planom se omogućava planiranje i izgradnja postrojenja za proizvodnju električne energije i/ili toplinske energije (elektrana i sl.) koje kao resurs koriste obnovljive izvore energije uz obvezu smještaja izvan:


-
zaštićenih područja prirode,


-
zaštićenih krajolika,


-
zaštićenih područja graditeljske baštine te 


-
drugih područja za koje uvjete korištenja i uređenja prostora određuju državne ustanove i ustanove s javnim ovlastima.
(11)
Proizvedena električna energija može se koristiti za vlastite elektroenergetske potrebe, a višak ili ukupna proizvedena električna energija bi se predavala u elektrodistribucijski sustav. Za omogućavanje preuzimanja viška ili ukupne proizvedene električne energije u distribucijski sustav omogućava se izgradnja elektroenergetskih postrojenja (trafostanica ili rasklopišta), veličine i snage potrebne za prihvat viška ili cjelokupno proizvedene električne energije, kao i priključnih vodova za njihovo povezivanje sa postojećom elektroenergetskom mrežom.
(12)
Postrojenja za proizvodnju električne energije i/ili toplinske energije koja kao resurs koriste ostale obnovljive izvore energije mogu se graditi izvan granica građevinskih područja, u izdvojenim građevinskim područjima i unutar granica građevinskog područja naselja.
(13)
Postrojenja za proizvodnju električne energije i/ili toplinske energije koja kao resurs koriste biogorivo, krute mase, bioplin i sl., mogu se graditi izvan granica građevinskih područja samo u sklopu namjena koja su dozvoljena izvan granica građevinskih područja kao npr. farme, proizvodno poljoprivredno-gospodarski pogoni i sl.
(14)
U izdvojenim građevinskim područjima izvan naselja gospodarske namjene (proizvodna, poslovna i poljoprivredna) mogu se kao resursi koristiti svi obnovljivi izvori energije, dok se u izdvojenim građevinskim područjima izvan naselja drugih namjena (ugostiteljsko-turističke, športsko-rekreacijske i dr.) kao resurs može se koristiti samo obnovljivi izvor energije kao što je sunce, vjetar i geotermalna energija.
(15)
Unutar granica građevinskih područja naselja postrojenja za proizvodnju električne energije i/ili toplinske energije koje kao resurs koriste obnovljive izvore energije sunce (solarni kolektori) mogu se graditi na građevnim česticama neovisno o namjeni (osim prometnih i javnih zelenih površina) sukladno posebnim propisima.
(16)
Postrojenja za proizvodnju električne energije i/ili toplinske energije (elektrana i sl.) koje kao resurs koriste obnovljive izvore energije koji mogu imati nepovoljan utjecaj na okoliš unutar granica građevinskog područja naselja mogu se graditi:

· u gospodarskim zonama pod uvjetom da udaljenost građevine postrojenja za proizvodnju električne energije i/ili toplinske energije od regulacijske linije i dvorišnih međa iznosi minimalno 5 m,

· na građevnoj čestici proizvodne namjene pod uvjetom da je udaljenost građevine postrojenja za proizvodnju električne energije i/ili toplinske energije od regulacijske linije je minimalno 10m, a od dvorišnih međa je minimalno 5m, (osim kada graniči sa građevnom česticom stambene te javne i društvene namjene udaljenost od dvorišne međe je minimalno 10m).
(17)
Prilikom potencijalnog odabiranja lokacija za smještaj OIE prioritet dati površinama izvan područja EM koje više nisu u funkciji odnosno prethodno su već korištene (industrija, vojni kompleksi i sl.).
(18)
Pristupne putove za sve obnovljive izvore energije planirati na način da se u najvećoj mogućoj mjeri iskoriste postojeći putovi i prometnice.
(19)
Na području Općine je dopušteno istraživanje potencijalnih lokacija za smještaj vjetroelektrana na lokacijama koji su izvan građevinskih područja te ostalih područja zaštićenih posebnim propisima koji zabranjuju gradnju vjetroelektrana. Voditi računa o udaljenosti i položaju koji što je više moguće onemogućuju vizualni kontakt vjetroagregata sa zaštićenim krajobrazima i krajobrazima zaštićenim u sklopu PP dokumentacije.
(20) 
Minimalna udaljenost vjetroelektrana čija je visina stupa iznad 20 m od građevinskog područja naselja iznosi 500,0 m. Buka koju proizvodi vjetroelektrana mora  zadovoljiti posebnim propisom određene veličine, a minimalna udaljenost od naselja može biti i veća od određenih 500 m. Minimalna udaljenost od cesta i željeznica iznosi dvije visine stupa tj. (d=2 h).
(21) 
Vjetroelektrana čija je visina stupa 20 i manje metara mora biti udaljena od građevinskog područja naselja toliko da zadovoljava propisane vrijednosti za buku. Mikrolokacija stupa mora biti na udaljenosti od građevina za boravak ljudi minimalno za dvije visine stupa (d=2 h). 
(22)
Mikrolokacije vjetroelektrana moraju biti ucrtane u grafičkom dijelu Plana.
(23)
Cjelokupno području Općine se smatra istražnim prostorom geotermalne vode, osim u dijelovima koji su zaštićeni posebnim propisima koji zabranjuju istraživanje i korištenje geotermalne vode.
(24) 
Na temelju rezultata dobivenih preliminarnim istražnim mjerenjima u daljnjoj stručnoj dokumentaciji za prostore za iskorištavanje mineralnih sirovina – geotermalne vode procijeniti količine stakleničkih plinova koje bi mogle biti oslobođene u atmosferu.
(25)
Na području Općine nalaze se tri planirana geotermalna polja manja od 25 ha, koja su prikazana u ovom Planu simbolom E2. Za određivanje granica eksploatacijskih polja oko ovih simbola tijekom daljnje razrade je potrebno mijenjati ovaj Plan. Isto vrijedi i za nova geotermalna polja, a koje je moguće utvrditi i bez izmjene PPVSŽ.''.
Članak 79., mijenja se i glasi:

''(1)
Na području Općine Bogdanovci postojeći magistralni naftovodi i plinovodi su:

· Jadranski naftovod (JANAF),

· magistralni plinovod Vinkovci-Negoslavci DN 400/50.

(2)
Planirani vodovi iz sustava cijevnog sustava nafte i plina su:


-
međunarodni naftovod PEOP,


-
višenamjenski međunarodni produktovodi za naftne derivate,


-
magistralni plinovod Slobodnica-Sotin,


-
međunarodni plinovod Sotin-Mursko Središće,

-
magistralni plinovod Osijek-Vukovar DN 800/75.

(3)
Zaštitna zona naftovoda je 100 m obostrano od osi cjevovoda. Zona opasnosti, unutar koje je zabranjena svaka gradnja bez suglasnosti vlasnika cjevovoda iznosi 30 m obostrano od osi cjevovoda. U pojasu širokom 5 m lijevo i desno od osi cjevovoda zabranjena je sadnja bilja i trajnih nasada čije korijenje raste dublje od 1 m odnosno za koje je potrebno obrađivati zemlju dublje od 0,5 m.

(4)
Zaštitni koridor postojećeg magistralnog plinovoda iznosi 60 m (po 30 m lijevo i desno u odnosu na os plinovoda) i u njemu je zabranjena gradnja objekata namijenjenih za stanovanje ili boravak ljudi. Za sve zahvate u prostoru vezane uz gradnju u blizini plinovoda (pojas od 100x100 m mjereno od osi plinovoda) nužno je zatražiti posebne uvjete gradnje od upravitelja voda.

(5)
Planski koridor međunarodnog naftovoda PEOP i višenamjenskih međunarodnih produktovoda za naftne derivate širine je 1000 m (po 500 m lijevo i desno u odnosu na os postojećeg naftovoda JANAF).

(6)
Planski koridor magistralnih plinovoda iznosi 1000 m (po 500 m lijevo i desno u odnosu na os ucrtanog planiranog plinovoda).

(7)
Plinovodi u sustavu distribucije prirodnog plina unutar građevinskih područja naselja smještaju se unutar površina javne namjene, obostrano po uličnom profilu.

(8)
Minimalna udaljenost plinovoda od ostalih instalacija iznosi 1,0 m. Iznad plinovoda u širini 2,0 m lijevo i desno od osi plinovoda, nije dopuštena sadnja grmolikog raslinja i drveća.

(9)
Spojni plinovodi EPU Berak-SOP St. Jankovci te EPU Cerić-SOP Stari Jankovci polažu se unutar koridora od 100 m (po 50 m lijevo i desno od osi plinovoda prikazanog na grafičkom dijelu Plana). Nakon izgradnje spojnih plinovoda oko izvedenih plinovoda se utvrđuje zaštitni koridor širine min 2,0 m.''.

U članku 80., stavak 1., mijenja se i glasi:

''(1)
Položaj trasa cjevovoda i dijelovi sustava vodoopskrbe prikazani na kartografskom prikazu br. "2.5. Vodno gospodarski sustav”, u mjerilu 1:25.000, su orijentacijski a detaljnije se određuju/definiraju na sljedeći način:

-
za postojeće vodove i dijelove sustava, podacima isporučitelja vodne usluge ili/i podacima nadležnog područnog ureda za katastar DGU,

-
za planirane vodove projektnom dokumentacijom.

Ovim Planom se omogućava razvoj mreže i gradnja cjevovoda i dijelova sustava sukladno planovima razvoja.''.
Iza stavka 6., dodaje se novi stavak 7., koji glasi: 
''(7)
Ako se vodoopskrbni sustav rješava etapno, mora se dimenzionirati i izvoditi kao dio cjelovitog rješenja. Do izgradnje sustava, ovim Planom se dozvoljava/omogućava lokalno rješavanje vodoopskrbe.''.
Članak 81., mijenja se i glasi:
''(1)
U naseljima Općine, ovim Planom, je planirana gradnja odvojenog sustava odvodnje.

Sanitarne i tehnološke otpadne vode odvodit će se ukopanim vodonepropusnim cijevnim sustavom a oborinske vode otvorenim cestovnim i melioracijskim kanalima. U dijelovima naselja postoji i mogućnost kombinacije razdjelnog i mješovitog sustava odnosno gradnje zatvorenog sustava oborinske odvodnje, ako se za to ukaže potreba.

(2)
Trase te položaj vodova i ostalih dijelova sustava odvodnje prikazani na kartografskom prikazu ''2.5. Vodno gospodarski sustav”, u mjerilu 1:25.000'', su orijentacijske i detaljnije se određuju/definiraju projektnom dokumentacijom.
(3)
Konačni obuhvat sustava odvodnje odnosno obuhvat pojedinih aglomeracija i odabir prijemnika pročišćenih voda određuje se studijskom odnosno projektnom dokumentacijom na osnovu relevantnih analiza (prvenstveno na osnovu analize isplativosti izgradnje i podacima o stanju voda i prijemnoj moći prijemnika, a zatim na osnovu ostalih odgovarajućih analiza), uz uvažavanje mjera zaštite okoliša.
(4) 
Sustave odvodnje otpadnih voda pojedinih naselja treba, gdje je tehnički i ekonomski opravdano, spojiti na postojeće ili planirane uređaje za pročišćavanje otpadnih voda većeg kapaciteta, smještenih uz odgovarajuće prijemnike.
(5) 
Nakon izgradnje javnog odvodnog sustava u ulici, postojeće građevine u toj ulici moraju se priključiti na novi odvodni sustav na način i u vremenu definiranom u Zakonskoj legislativi odnosno sukladno uvjetima isporučitelja vodne usluge.
(6)
Sustavi odvodnje mogu se graditi etapno, a etape realizacije moraju biti usklađene s krajnjim rješenjem.''.
Iza članka 81., dodaje se novi podnaslov i članak 81.a., koji glase:

''7.1.10. Vodotoci, vode i melioracijska odvodnja

Članak 81.a.

(1)
U ovome Planu planiraju se sljedeći vodno gospodarski zahvati:

-
izgradnja akumulacija i višenamjensko uređenje ritova.

(2)
Postojeći vodno gospodarski sustav potrebno je urediti i održavati u funkcionalnom stanju pri čemu Općina mora posebnu pažnju posvetiti dijelu melioracijskog sustava iz svoje nadležnosti.
(3)
Za zaštitu od mogućih elementarnih ugroza u segmentu vodnog gospodarstva treba:

- 
urediti sustav kanalske mreže, te eventualne neuralgične točke ukloniti iz sustava.

(4)
Osim radova iz prethodnih stavaka ovog članka dozvoljeni su i drugi vodno gospodarski zahvati s ciljem unapređenja i poboljšanja vodno gospodarskog sustava te zaštite od elementarnih ugroza. 

(5)
Vodno gospodarski zahvati s pripadajućim građevinama, uređajima i opremom detaljnije se definiraju projektnom dokumentacijom.''.
U članku 90., stavak 2., mijenja se i glasi:

''(2)
Na području Općine Bogdanovci registrirana, preventivno zaštićena i evidentirana kulturna dobra su:

1. Registrirana kulturna dobra:
1.1. Arheološka nalazišta:
- Bogdanovci
-„Gradina“, prapovijesno arheološko nalazište, ROS -0234,



-„Dambovo“, antičko i srednjovjekovno arheološko nalazište, Z-4985,



-„Velika Zlatara, prapovijesno arheološko nalazište, Z-4985,



-„Voćnjak“, prapovijesno i srednjovjekovno arheološko nalazište, 




Z-5613,


- Svinjarevci

- „Šarviz-Parloge“, srednjovjekovno arheološko nalazište, Z-5547,




-„Svetinje“, prapovijesno i srednjovjekovno arheološko nalazište, 




Z-4987,




- „Studenac“, srednjovjekovno arheološko nalazište, Z-5613,

2. Preventivno zaštićena kulturna dobra:

2.1. Civilna građevina

- Petrovci

- Kuća obitelji Burčak, Ul.bana J.Jelačića 7, P-5060,




- Kuća s tradicijskom okućnicom, Vukovarska 3, P-5802,

3. Evidentirana kulturna dobra:

3.1. Sakralna građevina

- Petrovci

-Grkokatolička crkva, 



   - Pravoslavna crkva Vaznesenja Gospodnjeg,

- Svinjarevci

-Crkva sv. Martina, 




-Pravoslavna crkva,

3.2. Etnološka građevina

- Svinjarevci

- Prizemna kuća (Ulica bana J.Jelačića 2.),

3.3. Memorijalni

- Bogdanovci
-Masovna grobnica iz Domovinskog rata,

3.4. Arheološka nalazišta
- Bogdanovci
-Naratak, pretpovijesno arheološko nalazište,




-Orlinjak, pretpovijesno arheološko nalazište,




-Tialjevci, pretpovijesno arheološko nalazište, 




-Velika Lipica, pretpovijesno arheološko nalazište,





-Starica, pretpovijesno arheološko nalazište,




-Planta, pretpovijesno arheološko nalazište,

- Lipica-nad pijavičarom, prapovijesno, antičko, srednjovjekovno i  novovjekovno arheološko nalazište,

- Bogdanovci, srednjovjekovno arheološko nalazište,

- Selište, srednjovjekovno arheološko nalazište,

- Orlinjak-Parlog, antičko arheološko nalazište,

- Racinci/Pavlovac, antičko arheološko nalazište,

- Petrovci

-Malo Polje, prapovijesno i antičko arheološko nalazište,




-Jabuča, antičko arheološko nalazište,




-Petrovačka Dubrava, prapovijesno arheološko nalazište,




-Rogozna-Milkovci, prapovijesno, antičko i srednjovjekovno nalazište,




-Rudina-pogona PIK-a Dubrava, prapovijesno arheološko nalazište,




- Brođanska, prapovijesno i srednjovjekovno arheološko nalazište,




- Poljica, srednjovjekovno arheološko nalazište,




- Petrovačka Dubrava, prapovijesno arheološko nalazište,




- Brođanska-jug 1, prapovijesno arheološko arheološko nalazište,




- Brođanska-jug 2, antičko i srednjovjekovno arheološko nalazište,




- Kod kruški, srednjovjekovno i novovjekovno arheološko nalazište,

- Brestovo-kraka bara, prapovijesno, antičko i srednjovjekovno arheološko nalazište,

- Jaraš-Ulica bana J.Jelačića 28, prapovijesno arheološko nalazište,

- Vukovarska ulica 8, prapovijesno arheološko nalazište,

- Istočno od groblja, antičko arheološko nalazište.

- Svinjarevci

-Rastova Međa, srednjevjekovno arheološko nalazište,




-Trinčil, prapovijesno i antičko arheološko nalazište.''.

Članak 94., mijenja se i glasi:

''Unutar obuhvata Plana nema zaštićenih krajobraznih i prirodnih vrijednosti.''.

Članak 99. mijenja se i glasi:

''(1)
Ovim Planom se utvrđuje da se sanacija bespravno izgrađenih građevina na zemljištu odgovarajuće namjene (ako nisu na općinskom zemljištu, površini javne namjene ili planiranim koridorima prometnica ili infrastrukture) provede njihovim uklapanjem i prilagođavanjem u postojeće prostorne strukture.

(2)
Njihova rekonstrukcija je moguća sukladno odredbama Odluke.''.

Članak 100., mijenja se i glasi:

''(1)
Područje Općine u cijelosti mora biti pokriveno organiziranim uklanjanjem svih vrsta otpada (komunalni, neopasni proizvodni, opasni otpad te posebne kategorije otpada).

(2)
Komunalni otpad se prikuplja na propisani način i predaje ovlaštenom koncesionaru na daljnje raspolaganje.

(3)
Neopasni proizvodni otpad se mora skladištiti na parceli proizvođača otpada na zakonom propisani način, do trenutka predaje ovlaštenom sakupljaču te vrste otpada ili do trenutka odvoza na legalno odlagalište (ili preradu) te vrste otpada.

(4)
Opasni otpad i posebne kategorije otpada se moraju privremeno skladištiti na zakonom propisani način, te predati na daljnje gospodarenje ovlaštenom skupljaču opasnog otpada ili posebnih kategorija otpada.

(5)
Na području gospodarske zone Bogdanovci planirana je gradnja reciklažnog dvorišta građevnog otpada (na dijelu k.č.br. 717/1 k.o. Bogdanovci). Minimalna veličina RDGO je 1.500 m². Planirana lokacija mora biti ograđena ogradom maksimalne visine 2,0 m.

(6)
Ostale građevine u funkciji održivog gospodarenja otpadom lokalne razine smještaju se unutar građevinskih područja unutar i izvan naselja na površinama gospodarske namjene.

(7)
Evidentirana i neevidentirana odlagališta otpada (''divlje deponije'') se moraju evidentirati u PPUO Bogdanovci ili Planu gospodarenja otpadom Općine Bogdanovci, te provesti postupak sanacije.''.

U članku 102., u stavku 6., iza riječi: ''i odlagališta otpada'', dodaju se riječi: ''(divlje deponije)''.

Stavak 7., briše se.

Postojeći stavci 8. do 18., postaju stavci 7. do 17. 

U članku 105., stavak 2., mijenja se i glasi:

''(2)
Na prostoru Općine se nalaze neaktivne duboke bušotine od istraživanja nafte i plina: Vukovar-2 (Vu-2), Vukovar-4 (Vu-4), Vukovar-6 (Vu-6). Kod trajno napuštenih bušotina sigurnosna-zaštitna zona u kojoj je zabranjeno graditi objekte za boravak i rad ljudi iznosi 3,0 m u polumjeru oko osi kanala trajno napuštene bušotine.''.

Članak 107., mijenja se i glasi:

''(1)
Postojeća izgrađena skloništa potrebno je održavati. Skloništa se grade sukladno uvjetima utvrđenim posebnim propisom.

(2)
Na području Općine Bogdanovci, je utvrđen VIIº MCS. Zaštita građevina od potresa provodi se projektiranjem i gradnjom građevina, sukladno posebnim propisima.

(3)
Položaj , projektiranje i gradnja svih građevina moraju se uskladiti s posebnim propisima o zaštiti od požara i eksplozije te uvjetima definiranim u Procjeni rizika od velikih nesreća Općine Bogdanovci.

(4)
Radi omogućavanja spašavanja osoba iz građevina, kao i gašenja požara na građevinama, građevine moraju imati vatrogasni prilaz određen prema posebnom propisu. Vatrogasni pristup mora se osigurati s površine javne namjene ili preko vlastite građevne čestice.

(5)
Iznimno, vatrogasni pristup se može osigurati i preko susjednih katastarskih čestica uz uknjižbu prava služnosti prolaza.

(6)
Prilikom gradnje i rekonstrukcije vodoopskrbne mreže mora se predvidjeti hidrantska mreža.

(7)
Treba se osigurati pokrivenost naselja Općine signalima za uzbunjivanje stanovništva (zvučne sirene).''.

Ispred članka 110., dodaje se novi podnaslov koji glasi:

''12.2. REKONSTRUKCIJA GRAĐEVINA ČIJA JE NAMJENA PROTIVNA PLANIRANOJ NAMJENI''

Članak 110., mijenja se i glasi:

''(1)
Sve legalno izgrađene građevine koje se nalaze na površinama predviđenim ovim Planom za drugu namjenu ili su nakon utvrđivanja granica građevinskih područja ostale izvan građevinskih područja (npr. ''salaši'' ili '' stanovi'') mogu se rekonstruirati pod uvjetom da se vanjski gabariti ne povećavaju iznad vrijednosti propisanih odredbama Odluke.

(2)
Sve legalno izgrađene građevine i građevine koje su uključene u pravni sustav temeljem posebnog propisa mogu se rekonstruirati pod uvjetom da se vanjski gabariti ne povećavaju iznad vrijednosti propisanih odredbama Odluke.

(3)
Prilikom rekonstrukcije građevina iz stavka 2. ovog članka udaljenosti od susjednih međa se osigura odvodnja krovnih voda na vlastitu građevnu česticu.

(4)
Ako je izgrađenost građevne čestice (kig) na kojoj je izgrađena građevina iz stavka 2. ovog članka veća od dozvoljene, ista se prilikom gradnje novih građevina na toj čestici može zadržati ali se ne smije povećati.

(5)
Pod rekonstrukcijom u svrhu neophodnog poboljšanja uvjeta života i rada podrazumijevaju se:

· sanacija i zamjena oštećenih i dotrajalih konstruktivnih i drugih dijelova građevine, u postojećim gabaritima,

· dogradnja sanitarnih prostorija (WC i kupaonica s predprostorom) uz postojeću stambenu građevinu koja nema sanitarne prostorije, max. građevinske bruto površine 10,0 m², 

· dogradnja sanitarnih prostorija (WC, kupaonica i garderoba s pretprostorom) uz postojeću građevinu druge namjene (koja služi za rad i boravak ljudi i koja nema sanitarne prostorije), do max.10,0 m² građevinske bruto površine za građevine do 100,0 m² i do 5% ukupne bruto izgrađene površine za veće građevine ,

· preinake unutrašnjeg prostora, bez povećanja gabarita građevine,

· izmjene ravnih krovova u kose bez mogućnosti nadogradnje nadozida, isključivo radi sanacije ravnog krova, uz mogućnost korištenja potkrovlja sukladno osnovnoj namjeni građevine odnosno namjeni utvrđenoj ovim Planom,

· adaptacija postojećeg tavanskog prostora u korisni prostor, u postojećim gabaritima, za namjene sukladne osnovnoj namjeni građevine odnosno namjeni utvrđenoj ovim Planom,

· ugradnja ili rekonstrukcija instalacija,

· gradnja ili rekonstrukcija komunalnih priključaka,

· uređenje građevne čestice postojeće građevine (sanacija i izgradnja ograda i potpornih zidova i prometnih površina).

(6)
Postojeće legalno izgrađene građevine (neovisno o namjeni) koje su izgrađene protivno uvjetima gradnje utvrđenim u ovom Planu mogu se rekonstruirati (dograditi, nadograditi ili promijeniti namjena) zadržavajući postojeće udaljenosti od međa i regulacijske linije te se može zadržati i postojeći koeficijent izgrađenosti iako je veći od dozvoljenog odredbama Odluke.''.

U naslovu ispred članka 112.a., riječ: ''B)'', zamjenjuje se riječju: ''13.''

U podnaslovu ispred članka 112.a., broj: ''1.'', zamjenjuje se brojem: ''13.1.''

Članak 112.a., mijenja se i glasi:

''Unutar područja obuhvata ovog Plana, ne utvrđuje se obveza izrade planova užih područja''.

III. ZAKLJUČNE ODREDBE

U grafičkom dijelu Plana do sada važeći kartografski prikazi broj: ''1.'', ''2.1.'' ''2.3.'', ''2.4.'', ''2.5.'', ''3.1.'', ''3.2.'', ''4.1.'', ''4.2.'' i ''4.3.'' u cijelosti se zamjenjuju novima kako slijedi:

	Broj kartografskog prikaza
	Kartografski prikaz
	Mjerilo

	1.
	KORIŠTENJE I NAMJENA POVRŠINA
	1:25.000

	1.1.
	PROSTORI ZA RAZVOJ I UREĐENJE
	

	2.1.
	PROMET
	1:25.000

	2.3.
	INFRASTRUKTURNI SUSTAVI I MREŽE

Proizvodnja i cijevni transport nafte i plina


	1:25.000

	2.4.
	INFRASTRUKTURNI SUSTAVI I MREŽE

Elektroenergetika


	1:25,000

	2.5.
	INFRASTRUKTURNI SUSTAVI I MREŽE

Vodnogospodarski sustav


	1:25.000

	3.1.
	UVJETI KORIŠTENJA I ZAŠTITE PROSTORA

Uvjeti korištenja i zaštite prostora


	1:25.000

	3.2.
	UVJETI KORIŠTENJA I ZAŠTITE PROSTORA

Područja primjene posebnih mjera uređenja i zaštite


	1:25.000

	4.1.
	GRAĐEVINSKO PODRUČJE NASELJA BOGDANOVCI, IZDVOJENA GRAĐEVINSKA PODRUČJA IZVAN NASELJA GOSPODARSKE ZONE ''BOGDANOVCI'' i GROBLJA BOGDANOVCI
	1:  5.000

	
	
	

	4.2.
	GRAĐEVINSKO PODRUČJE NASELJA PETROVCI I IZDVOJENO GRAĐEVINSKO PODRUČJE IZVAN NASELJA GROBLJA PETROVCI
	1:  5.000

	
	
	

	4.3.
	GRAĐEVINSKO PODRUČJE NASELJA SVINJAREVCI I IZDVOJENO GRAĐEVINSKO PODRUČJE IZVAN NASELJA GROBLJA SVINJAREVCI
	1:  5.000


Kartografski prikazi broj: ''5.1. UMANJENJE I UVEĆANJE GRAĐEVINSKOG PODRUČJA NASELJA BOGDANOVCI'', ''5.2. UMANJENJE I UVEĆANJE GRAĐEVINSKOG PODRUČJA NASELJA PETROVCI'' i ''5.3. UMANJENJE I UVEĆANJE GRAĐEVINSKOG PODRUČJA NASELJA SVINJAREVCI'', ukidaju se, odnosno stavljaju se izvan snage.

Odredbe ove Odluke ne primjenjuju se na postupke za zahvate u prostoru na česticama koje su u obuhvatu ovog Plana, a koji su pokrenuti prije stupanja na snagu ove Odluke. Isti postupci dovršit će se po odredbama ove Odluke koja je bila na snazi u vrijeme podnošenja zahtjeva.

Plan izrađen je u (5) pet primjeraka koji se imaju smatrati izvornikom od čega se 1 (jedan) nalazi u pismohrani Izrađivača Plana.

Uvid u Plan može se izvršiti na adresi Općina Bogdanovci, Bana Josipa Jelačića 1, Bogdanovci u Jedinstvenom upravnom odjelu i na web stranici www.opcina-bogdanovci.hr
Sukladno članku 113. stavak 3., Zakona o prostornom uređenju (‘’Narodne novine’’ broj 153/13, 65/17, 114/18, 39/19 i 98/19), pročelnik Jedinstvenog upravnog odjela Općine Bogdanovci izvršiti će objavu pročišćenog teksta Odredbi za provedbu i grafičkog dijela II. izmjena i dopuna Prostornog plana uređenja Općine Bogdanovci, najkasnije u roku od 30. dana od stupanja na snagu ove Odluke.

Ova Odluka stupa na snagu osmoga dana po objavljivanju u "Službenom vjesnik'' Vukovarsko-srijemske županije.
PREDSJEDNIK OPĆINSKOG VIJEĆA
         Marijan Gelo, dr.vet,med.
